kple ame manyanuwo ƒe hela kple ɖeviwo ƒe nufiala, amesi si sidzedze kple nyateƒe ƒe nɔnɔme, si le sea me la, le la,\n1 Mose 2:4-25\n Esia nye dziƒo kple anyigba ƒe dzɔdzɔmenyawo le wo wɔwɔ me le ɣeyiɣi, si me Yehowa Mawu wo anyigba kple dziƒo. Ke gbemetia ɖeke mele anyigba dzi haɖe o, eye nu miemiea ɖeke medo ɖe gbe me haɖe o; elabena Yehowa Mawu mena tsi dza ɖe anyigba dzi haɖe o, eye ame meli ade anyigba la o. Eye afu do tso anyigba dzi, eye wònyɔ ɖe anyigba la katã ƒe ŋku me. Azã Yehowa Mawu tsɔ anyi mè ame, eye wògbɔ agbegbɔgbɔ ɖe eƒe ŋɔti me; ale ame la zu luʋɔ gbagbe. Tete Yehowa Mawu tso abɔ ɖe Eden le ɣedzeƒe, eye wotsɔ ame, si wòmè la, ɖo afima. Eye Yehowa Mawu na ati vovovo, siwo nya kpɔna, siwo ƒe tsetse nyo na ɖuɖu la, mie tso anyigba me; eye agbeti la kpakple sidzedze nyui kple vɔ̃ ƒe ati la le abɔ la titina. Eye tɔsisia ɖe do tso Eden, be woade tsi abɔ la; eye tso afima wòdze ɖe alɔ ene me. Gbãtɔ ŋkɔ nye Pison; eƒo xlã Xawila-nyigba blibo la katã; afima sika le; eye anyigba sia ƒe sika nyo ŋutɔ; afima bedolax- kple soham-kpe hã le. Tɔsisi evelia ŋkɔ nye Gixon; eƒo xlã Kus-nyigba blibo la katã. Tɔsisi etɔ̃lia ŋkɔ nye Xidekel; esi to Asur ƒe ɣedzeƒe gome. Eye tɔsisi enelia nye Frat. Eye Yehowa Mawu tsɔ ame la ɖo Eɖen-bɔ me, be woaŋlɔ eme, eye wòakpɔ edzi. Eye Yehowa Mawu de se na ame gblɔ bena: Ɖu abɔmetiawo katã ƒe tsetse faa; ke ati, si na wodzea si nyui kple vɔ la, megaɖu eya ƒe tsetsea ɖeke o; gbesigbe naɖu eƒe ɖe, ku ke naku. Eye Yehowa Mawu gblɔ bena: Menyo bena ame la natsi akogo o; mawɔ kpeɖeŋutɔ, si asɔ ɖe eŋu la nɛ. Tete Yehowa Mawu tsɔ anyi mè gbemelãwo katã kple dziƒoxe dzodzoewo katã, eye wòkplɔ wo va amea gbɔe, be yeakpɔ alesi wòayɔ woe; eye alesi ame la yɔ nu gbagbeawoe la, nenema anye woƒe ŋkɔ. Eye ame la tsɔ ŋkɔ na aƒemelãwo katã kple dziƒoxe dzodzoewo kpakple gbemelãwo katã; ke amea ya mekpɔ kpeɖeŋutɔ, si asɔ nɛ o. Eye Yehowa Mawu na ame dɔ alɔ̃ yi me ʋĩ, eye wòɖe eƒe agbaƒutiwo dometɔ ɖeka, eye wotsɔ lã ɖo eteƒe. Tete Yehowa Mawu tsɔ agbaƒuti, si wòɖe le amea me la, wɔ nyɔnui, eye wòkplɔe va ame la gbɔe. Eye ame la gblɔ be: Azɔ ko! Esia enye ƒu tso nye ƒu me kple lã tso nye lã me; woayɔ ame sia bena nyɔnu, elabena ŋutsu mee woɖee tsoe. Eya ŋuti ŋutsu agblẽ fofoa kple dadaa ɖi ahaku ɖe srɔ̃a ŋuti, eye woanye ŋutilã ɖeka. Eye wo kpakple eve la wole ƒeƒle, ame la kple srɔ̃a, eye ŋu mekpea wo o.\n Eye mawudɔla adrelia ku kpẽ la, eye gbe gãwo ɖi le dziƒo le gbɔgblɔm bena: Xexemefiaɖuƒe la trɔ zu mía Aƒetɔ kple eƒe Kristo la tɔ, eye wòaɖu fia tso mavɔ me yi ɖe mavɔ me. Eye amegã xoxo blave vɔ ene, siwo bɔbɔ nɔ woƒe zikpuiwo dzi le Mawu ƒe ŋku me la, tsyɔ woƒe mo anyi, eye wodo gbe ɖa na Mawu le gbɔgblɔm bena: Míeda akpe na wò, Aƒetɔ, Mawu ŋusẽkatãtɔ, wò amesi li, eye nenɔ anyi; elabena exɔ wò ŋusẽ gã, eye neɖu fia. Eye dzi ku dukɔwo, eye wò dziku va, eye ame kukuwo ƒe ɣeyiɣi la ɖo, bene woadrɔ̃ ʋɔnu wo, eye be nana fetu wò dɔla, siwo nye nyagblɔɖilawo, kple ame kɔkɔewo kple amesiwo vɔ̃a wò ŋkɔ la, ɖeviwo kple ame tsitsiwo, eye be natsrɔ̃ amesiwo gblẽa anyigba la.\n amesi nye Mawu makpɔmakpɔ ƒe nɔnɔme kple nuwɔwɔwo katã ƒe ŋgɔgbevi la. Elabena wowɔ nuwo katã le eya ke me, nusiwo le dziƒowo kple nusiwo le anyigba dzi; nusiwo wokpɔna kple nusiwo womekpɔna o; eɖanye fiazikpuiwo o; alo aƒetɔnyenyewo o; eɖanye dziɖulanyenyewo o alo ŋusẽwo o: Wowɔ nuwo katã to eyama me, eye wowɔ wo hena eyama,\nEye nyɔnu, si nèkpɔ la, enye du gã, si le fia ɖum ɖe anyigba dzi fiawo dzi.\neya, amesi keke anyiehe ɖe ya me, eye meku anyigba ɖe naneke ŋu o;\n Le gɔmedzedzea me Mawu wɔ dziƒo kple anyigba. Ke anyigba le nyama, nɔnɔme meli nɛ o, ele ƒuƒlu, eye viviti do ɖe tsi gbana la ŋku me, eye Mawu ƒe Gbɔgbɔ le agba sam le tsia dzi. Eye Mawu gblɔ be: Kekeli nedo! Eye kekeli do.\nNyagblɔla Salomo 1:13-17\n Meɖo nye ta me anyi, be matsɔ nunya adzro nusiwo kalã dzɔna le dziƒoa te la me akpa, eye makpɔ wo ta ɖa. Agbagbadzedze vɔ̃e wònye Mawu tsa na amegbetɔviwo, ne woatsɔ ana kutri kumi. Mele ŋku ɖe nusiwo katã wowɔna le ɣea te la ŋu, eye kpa ɖa, wo katã tofloko kple dagbadagba ɖe ya me wonye. Womete ŋu adzɔ nu gɔglɔ̃ o, eye nusi kpɔtɔ la, womate ŋu axlẽe akpe ɖe nu ŋu o. Megblɔ le nye dzi me be: Vavãe, nye asi tu nunya ga geɖewo wu amesiwo katã bɔ Yerusalem nu ɖo ŋgɔ num la, eye nye dzi kpɔ nunya kple gɔmesese fũ. Eye esi meɖo ta me enyi, be medze si nunya, eye medze si aɖaʋadzedze kple bometsitsi la, medze sii be, esia hã dagbadagba de ya me wònye.\n1 Mose 2:4\nEsia nye dziƒo kple anyigba ƒe dzɔdzɔmenyawo le wo wɔwɔ me le ɣeyiɣi, si me Yehowa Mawu wo anyigba kple dziƒo.\nAle Mawu Yehowa, amesi wɔ dziƒowo, eye wòhe wo me, amesi keke anyigba kple eƒe numiemiewo ɖe nu, amesi na agbe dukɔ, si le eɖzi, kple gbɔgbɔ amesiwo zɔa edzi la, gblɔ esi:\n eya, amesi keke anyiehe ɖe ya me, eye meku anyigba ɖe naneke ŋu o; amesi blaa tsiwo ɖe alilikpowo me, eye alilikpoawo medzena le wo ŋu o; amesi xea eƒe fiazikpui ŋku me hekekea alilikpo ɖe edzi. Eɖe liƒo ɖe tɔwo dzi godoo, vaseɖe afisi kekeli ke ɖe viviti ŋu le. Dziƒosɔtiwo le dzodzom kpekpekpe, eye dziku tso wo ƒo le eƒe ŋɔdzidoname la, Eƒe ŋusẽ nana ƒu dzea agbo, eye wògbãa ƒu me lãtsu gudugudu le eƒe nunya nu. Eƒe ƒuƒu na dziŋgɔli me kɔ, eye eƒe asi ƒo nu ɖe ʋɔ dranyi, si le sisim la. Kpɔ ɖa, esiawo nye eƒe mɔwo to ko, eye nusi sem miele la, enye dalidodo. Ke ameka ate ŋu abe eƒe ŋusẽ ƒe gbeɖeɖe gɔme?\nNyee wo anyigba, eye mewo ame ɖe edzi. Nye asie he dziƒo me, eye meɖo eŋu nuwo katã.\neya amesi tu eƒe dziƒoxɔ ɖe dzi me, eye wòɖo eƒe xɔ goba gɔme anyi ɖe anyigba dzi, eya amesi yɔ atsiaƒu me tsiwo hetsɔ ƒo ɖe anyigba dzi la ŋkɔ enye Yehowa!\nKe esi ahɔne la mekpɔ afisi wòadze ɖo o la, egatrɔ va egbɔ le aɖakaʋu la me, elabena tsi le anyigba blibo la katã dzi, eye wòdo asi ɖa lée de aɖakaʋu la me.\nAkɔ aflaga dzi na dukɔwo, eye wòaƒo Israel ƒe amesiwo woava de gbe kple Yuda-nyɔnu, siwo wokaka hlẽ la nu ƒu tso anyigba ƒe go eneawo dzi.\n Le ɣemaɣi la amegãwo ƒe tatɔ Mixael, amesi le mia deviwo nu la, ado; xaxaɣi, si meva kpɔ tso esime dukɔwo li vaseɖe ɣemaɣi o la, anɔ anyi; woaɖe wò dukɔ ɣemaɣi, amesiame, si woŋlɔ ɖe agbalẽa me. Amesiwo le alo dɔm le anyigba ƒe ke mala dometɔ geɖewo anyɔ: woƒe ɖewo bena agbenɔnɔ mavɔmavɔ, eye bubuwo bena ŋukpe kple ŋunyɔ mavɔmavɔ. Nunyalawo aklẽ abe dziŋgɔli ƒe keklẽ ene, eye amesiwo fia dzɔdzɔenyenye ƒe mɔ nu ame geɖewo la, abe dzinuviwo ene ɖaa tegbee.\neye nèŋlɔ Yehowa, wɔwòla, amesi he dziƒo me, eye wòɖo anyigba gɔme anyi la be, eye nèle dzodzom nyanyanya gbawotsyogbe ɖaa le ameteɖeanyigba ƒe dziku ta, ne eɖo be, yeagblẽ wo? Afika ameteɖeanyila ƒe dziku le azɔ?\nEyae nye amesi tsɔ eƒe ŋusẽ wɔ anyigba, etsɔ eƒe nunya ɖo xexeame te, eye wotsɔ eƒe sidzedze keke dziƒo me.\nElabena alesi tsidzadza kple sno dzana tso dziƒo, eye megagbugbɔna yina o, ke boŋ wòdea tsi anyigba wònana wòmiea nu heʋãa nu, eye wònaa nuku nuƒãla kple abolo, ne woaɖu la,\n1 Mose 10:25\nEye wodzi ŋutsuvi eve na Eber. Gbãtɔ ŋkɔ nye Peleg; elabena amegbetɔwo mã le eƒe ŋɔli me, eye nɔvia ŋkɔ nye Yoktan.\n1 Tesalonikatɔwo ٤:١٦\nEye ŋlɔ ɖo ɖe hame, si le Laodikea la, ƒe dɔla bena: Amesi nye Amen, ɖaseɖila nuteƒewɔla kple nyateƒetɔ, amesi nye Mawu ƒe nuwɔwɔwo ƒe gɔmedzedze la, gblɔ esiawo bena:\nElabena makpe ɖe eŋu, ne manye xɔnamelɔ kple sitsoƒe nɛ le Mediatɔ Dario ƒe ƒe gbãtɔ me.\nAmi ƒu le ƒuto me nam abe sonugaglɛ ene, nye aɖe le ɖe nye veme, eye nètsɔm ɖo ku ƒe ʋuʋudedi me.\nne wòana yia ƒe kpekpemee, eye wòado dzidzeme na tsi.\nNyagblɔla Salomo ١:٧\nTowo katã sina yia atsiaƒu me, ke etsiaƒu meyɔna gbeɖe o; afisi towo sina yina la, afima woyina ɖaa.\nAmea ɖeke mekpɔ Mawu ɣeaɖekeɣi kpɔ o; Tenuvi si le Fofoa kɔme la, eya gblɔe fia mi.\n1 Mose 1:6-8\n Eye Mawu gblɔ be: Alili nenɔ tsia titina, be wòanye dometsonu anɔ tsi kple tsi dome! Eye Mawu wo alili la, eye wòmã tsi, si le alilia te, kple tsi, si le alilia ta me la dome. Eye wòva me nenema. Eye Mawu yɔ alilia be dziƒo. Ale zã do, eye ŋu ke, eya nye ŋkeke evelia.


GBE BUBU Afrikaans Albanian Azerbaijani Azerbaijani (Cyrillic) Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Japanese Kinyarwanda Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Setswana Sinhala Slovak Slovenian Spanish Swahili Swedish Tagalog Turkish Ukrainian Xhosa\nSEPTEMBER (ANYƆNYƆ) 22, 2015\nTORONTO—Yehowa Ðasefo siwo ade ame 150 kpɔ gome le Biblia-fiafiadɔ tɔxɛ aɖe si ƒe ɖoɖo Ðasefoawo ƒe alɔdzedɔwɔƒe si le Canada wɔ le September (Anyɔnyɔ) kple October (Kele) 2014 me la me. Wowɔ ɖoɖo be woayi nuto saɖeaga 35 me le dukɔa me godoo.\nAme 32,000 kple edzivɔe le Inuit-tɔwo ƒe nuto 35 siwo gbɔ Ðasefoawo yi la me, nuto siawoe dze le amadede aŋutiɖiɖi la me. Dɔa keke ta ɖo nuto eve me eye nuto ɖekae nye esia dze le afi sia.\nWoma Ðasefoawo ɖe ƒuƒoƒowo me be woawɔ dɔ le nuto si keke tso Aklavik, si le Dzieheɣetoɖoƒenuto me le ɣetoɖoƒe gome va se ɖe Kangiqsualujjuaq le Quebec si le ɣedzeƒe gome, nutoa ƒe didime anɔ kilometa 3,300 kple edzivɔ. Ame siwo le gbeƒãɖeɖedɔ sia wɔm le dukɔa ƒe nutotroe siawo me ŋutɔwoe xe woƒe mɔzɔfewo, eye le ɖewo gome la, dɔlar gbogbo aɖewoe ame ɖeka xe.\nDu siwo me Ðasefoawo yi la dometɔ ɖekae nye Paulatuk. Ame 300 ye le eme eye wòle Beaufort Ƒuta ƒe Dzieheɣetoɖoƒenuto me.\nDo ŋgɔ na dɔa la, Yehowa Ðasefowo ƒe Dɔdzikpɔha da asi ɖe edzi be woaɖe video si nye Nu Ka Tae Wònyo Be Nàsrɔ̃ Biblia? gɔme ɖe Inuit-gbe me. Ame 35,000 aɖewoe doa gbe sia le Canada eye wònye gbe si wodona le Nunavut kple Canada ƒe Dzieheɣetoɖoƒenuto me.\nAƒenɔ Velma Illasiak, si nye suku aɖe ƒe tatɔ le Aklavik, ƒo nu tso Ðasefoawo ƒe vava ŋu ale: “Sukuviawo kpɔ dzidzɔ ɖe nu siwo miegblɔ na wo la ŋu ale gbegbe eye wole [wo] ŋu bum . . . Míele edam kpɔ be míadɔ agbalẽ si nye Nya Siwo Sɔhɛwo Biana Ƒe Ŋuɖoɖo Vavãwo (si le yevugbe me) la ƒe babla eveawo siaa na sɔhɛ ɖe sia ɖe le sukua . . . Akpe na mi be mieva míaƒe sukua kple míaƒe nutoa me.”\nEsi Aƒetɔ Peter Iyaituk, si nye dudzikpɔla le Quebec ƒe dzigbedu si nye Ivujivik me, ƒo nu kple Ðasefoawo eye wòkpɔ video si nye Nu Ka Tae Wònyo Be Nàsrɔ̃ Biblia? vɔ la, ekɔ Ðasefoawo ɖe eƒe ʋu me woɖi tsa le nutoa me. Egakɔ wo ɖe eƒe ʋu me yi yameʋudzeƒe le woƒe dzodzogbe hã eye wòda akpe na wo ɖe woƒe vava ta.\nDavid Creamore, si nye Yehowa Ðasefo la ɖe video si nye Nu Ka Tae Wònyo Be Nàsrɔ̃ Biblia? na Aƒetɔ Peter Iyaituk, si nye Ivujivik dudzikpɔla.\nAƒetɔ Matthieu Rozon, si nye Yehowa Ðasefowo ƒe nyanuɖela le Canada gblɔ be: “Edzɔa dzi na Yehowa Ðasefowo be yewoafia Biblia ame sia ame. Ame siwo kpɔ gome le dɔ sia me se le wo ɖokui me be yewozã yewoƒe ɣeyiɣi nyuie.”\nLe ɣleti eve siwo me Ðasefoawo wɔ dɔ sia me la, woma agbalẽ vovovo siwo wu 37,000. Ame 600 kloe bia be Ðasefoawo nawɔ ɖoɖo be yewoayi Biblia me dzeɖoɖoa dzi.\nKuujjuarapik Ƒe Yameʋudzeƒe le Quebec\nÐasefowo ƒe ƒuƒoƒo aɖe va ɖo Kuujjuarapik, si nye kɔƒedu sue aɖe le Hudson Bay ƒe ɣedzeƒe gome.\nSalluit le Quebec\nDu si nye Salluit le Quebec ƒe dzigbe eye ame 1,300 ye le eme.\nIvujivik le Quebec\nDu si nye Ivujivik hã le Quebec ƒe dzigbe eye ame 400 ye le eme.\nAƒetɔ Peter Iyaituk si nye Ivujivik ƒe dudzikpɔla kplɔ David Creamore le tsa ɖim.\nSɔhɛ aɖe si nye Inuit-tɔ le video si nye Nu Ka Tae Wònyo Be Nàsrɔ̃ Biblia? kpɔm.\nPaulatuk si le Dzieheɣetoɖoƒenuto me\nAƒewo le anyigba lɛ aɖe dzi va ɖo Beaufort Ƒua me, eye ame siwo le du sia me ade 300.\nUmiujaq le Quebec\nAtsu kple asi Inuit-tɔ aɖe kpe Julien Pinard, si nye Yehowa Ðasefo aɖe wòva le Biblia me dzrom kpli wo. Ame siwo ade 450 kloe ye le du sia me.\nDu sia si le Quebec ƒe dzigbe me tɔwo le foto ɖem kple Yehowa Ðasefo si ŋkɔe nye Roxanne Pinard (ɖusime).\nPuvirnituq le Quebec\nAme siwo ade 1,700 ye le Quebec ƒe dzigbedu sia me.


Ðe Mawu Ƒe “Nunya Si Tso Dziƒo” La Le Dɔ Wɔm Le Wò Agbe Mea? | Te Ðe Yehowa Ŋu\nÐe Nèzãa “Nunya si Tso Dziƒo” le Wò Agbenɔnɔ Mea?\n1-3. (a) Aleke Salomo ɖe nunya si tɔgbe mebɔ o fia le alesi wòkpɔ nyaʋiʋli si ku ɖe amesi nye vidzĩ aɖe dada ŋu ƒe nya gbɔe me? (b) Nukae Yehowa do ŋugbe be yeana mí, eye biabia kawoe fɔ ɖe te?\nNYA sesẽ aɖee dzɔ—nyɔnu eve nɔ dzre wɔm ɖe vidzĩ aɖe ta. Nyɔnuawo nɔ aƒe ɖeka me, wo dometɔ ɖesiaɖe dzi ŋutsuvi, eye ŋkeke ʋɛ aɖe koe tso wo dome. Vidzĩawo dometɔ ɖeka ku, eye fifia nyɔnuawo dometɔ ɖesiaɖe le gbɔgblɔm be yee nye vidzĩ gbagbea dada. * Ðasefo aɖeke meli si kpɔ nusi dzɔ la teƒe o. Anɔ eme be wotsɔ nyaa yi ʋɔnudrɔ̃ƒe sue gake womete ŋu kpɔ ta nɛ o. Mlɔeba la, wotsɔ nyaʋiʋlia yi Salomo, si nye Israel-fia gbɔe. Ðe wòate ŋu aʋu go nyateƒea?\n2 Esi Salomo ɖo to nyɔnuawo ƒe nyahehea sẽ la, ebia be woatsɔ yi vɛ. Eye esi wòdze abe ɖe wòɖoe kplikpaa ene la, eɖe gbe be woafe ɖevia me ɖe eve, eye woatsɔ afã afã ana nyɔnuawo dometɔ ɖesiaɖe. Enumake vidadaa ŋutɔ ɖe kuku na fia la be wòatsɔ vidzĩa—via si wòlɔ̃ vevie la—ana nyɔnu kemɛa. Gake nyɔnu evelia yi edzi nɔ tɔ tem ɖe edzi be woafe ɖevia me. Azɔ Salomo kpɔ nyateƒea. Enya alesi vidada ƒe dɔme trɔna ɖe eƒe dɔmevi ŋui, eye wòzã sidzedze ma tsɔ kpɔ nyaʋiʋlia gbɔe. Bu alesi vidadaa ƒe dzi adze emee, esi Salomo tsɔ vidzĩa nɛ eye wògblɔ be, ‘eyae nye dadaa’ ŋu kpɔ.—Fiawo I, 3:16-27.\n3 Ðe menye nunya si tɔgbe mebɔ o enye ma oa? Esi ameawo se alesi Salomo kpɔ nyaa gbɔe la, ewɔ nuku na wo eye vɔvɔ̃ ɖo wo, “elabena wokpɔ be, Mawu ƒe nunya le eme.” Ẽ, Salomo ƒe nunya la nye nusi wòxɔ tso Mawu gbɔ. Yehowa tsɔ “dzi nyanu, si sea nu gɔme” nɛ. (Fiawo I, 3:12, 28) Ke míawo hã ɖe? Ðe míawo hã míate ŋu axɔ nunya si tso Mawu gbɔa? Ẽ, míate ŋui, elabena gbɔgbɔ ʋã Salomo wòŋlɔ be: “Yehowa naa nunya.” (Lododowo 2:6) Yehowa do ŋugbe be yeatsɔ nunya—ŋutete be woatsɔ sidzedze, nugɔmesese, kple vovototodedenume ade dɔwɔwɔ si ɖea vi me—ana amesiwo dinɛ tso dzi dzadzɛ me. Gake aleke míawɔ be nunya sia si tso dziƒo nava su mía si? Eye aleke míate ŋu azãe le míaƒe agbe mee?\n4-7. Nudidi ene kawoe hiã bene nunya nasu mía si?\n4 Ðe wòle be míanye susuɖaɖɛtɔwo alo be míanye agbalẽnyalagãwo hafi Mawu ƒe nunya nasu mía sia? Ao. Yehowa lɔ̃ faa be yeana yeƒe nunya mí metsɔ le eme nɔnɔme si me míele le agbe me alo afisi míede suku ɖoe o. (Korintotɔwo I, 1:26-29) Gake míawoe wòle be míawɔ afɔɖeɖea, elabena Biblia de dzi ƒo na mí be ‘míaƒle nunya.’ (Lododowo 4:7) Aleke míate ŋu awɔ esiae?\n5 Gbã la, ehiã be míavɔ̃ Mawu. Lododowo 9:10 gblɔ be: “Yehowa-vɔvɔ̃ enye nunya ƒe gɔmetoto.” Mawu vɔvɔ̃ enye nunya vavã ƒe gɔmeɖoɖoanyi. Nukatae? Ðo ŋku edzi be nunya enye ŋutete be woatsɔ sidzedze ade dɔwɔwɔ si ɖea vi me. Be woavɔ̃ Mawu mefia be woahe ɖa le egbɔ le ŋɔdziléame ta o, ke boŋ be woade ta agu nɛ le sisiɖa, bubu deto, kple kakaɖeamedzi me. Vɔvɔ̃ sia enye vɔvɔ̃ nyuitɔ eye ekpɔa ŋusẽ ɖe ame dzi vevie. Eʋãa mí be míatrɔ míaƒe agbenɔnɔ wòasɔ kple Mawu ƒe lɔlɔ̃nu kple eƒe mɔwo ƒe sidzedze si su mía si. Nuwɔna aɖeke megali si me nunya le wu esia o, elabena Yehowa ƒe dzidzenuwo hea viɖe gbogbotɔ kekeake vɛ na amesiwo wɔa wo dzi.\n6 Evelia, ele be míanye ɖokuibɔbɔlawo eye míanya míaƒe ŋutetewo ƒe seɖoƒe. Mawu ƒe nunya mate ŋu asu mía si ne míenye ɖokuibɔbɔlawo o. (Lododowo 11:2) Nukata wòle nenema? Ne míenye ɖokuibɔbɔlawo la, míalɔ̃ ɖe edzi bɔbɔe be menye nusianue míenya o, be menye ɣesiaɣie míaƒe nukpɔsusuwo sɔna o, eye be ehiã be míanya nusi nye Yehowa ƒe susu le nyawo ŋu. Yehowa “tsia tre ɖe dadalawo ŋuti,” ke edzɔa dzi nɛ be yeana nunya amesiwo bɔbɔ wo ɖokui ɖe anyi le dzi me.—Yakobo 4:6.\nBe Mawu ƒe nunya nasu mía si la, ele be míadze agbagba aku nu me atsɔ adii\n7 Nu etɔ̃lia si le vevie enye Mawu ƒe Nya si woŋlɔ la sɔsrɔ̃. Yehowa ɖe eƒe nunya fia le eƒe Nya la me. Be eƒe nunya ma nasu mía si la, ele be míadze agbagba aku nu me adii. (Lododowo 2:1-5) Nudidi enelia enye gbedodoɖa. Ne míebia tso dzi anukwaretɔ me be Mawu nana nunya mí la, ana mí faa dɔmenyotɔe. (Yakobo 1:5) Magbe gbe siwo míedona ɖa be wòana eƒe gbɔgbɔa nakpe ɖe mía ŋu la ŋuɖoɖo o. Eye eƒe gbɔgbɔa ate ŋu akpe ɖe mía ŋu míake ɖe kesinɔnu siwo le eƒe Nya la me ŋu, si ate ŋu akpe ɖe mía ŋu be míakpɔ kuxiwo gbɔ, míaƒo asa na afɔkuwo, eye míawɔ tiatia siwo me nunya le.—Luka 11:13.\n8. Ne Mawu ƒe nunya su mía si vavã la, nukawo mee wòadze le?\n8 Abe alesi míede dzesii le Ta 17 lia me ene la, Yehowa ƒe nunya sɔna ɣesiaɣi na agbenɔnɔ. Eyata ne Mawu ƒe nunya su mía si vavã la, adze le alesi míewɔa nui me. Nusrɔ̃la Yakobo ɖɔ mawumenunya ƒe kutsetsewo esi wòŋlɔ be: “Nunya si tso dziƒo la, gbã la, ele dzadzɛ, emegbe edia ŋutifafa, esea nu gɔme na ame, elɔ̃na faa be yeaɖo to, nublanuikpɔkpɔ kple kutsetse nyuiwo yɔe fũ, medea vovototo ame me o, alakpa mele eme o.” (Yakobo 3:17, NW) Esi míele Mawu ƒe nunya ƒe akpa siawo dometɔ ɖesiaɖe me dzrom la, asɔ be míabia mía ɖokui be, ‘Ðe mezãa nunya si tso dziƒo le nye agbenɔnɔ mea?’\n“Ele Dzadzɛ, Emegbe Edia Ŋutifafa”\n9. Nukae wòfia be woanɔ dzadzɛ, eye nukata wòsɔ be dzadzɛnyenyee nye nɔnɔme gbãtɔ si woyɔ be ehiã hena nunya ƒe amesisusu?\n9 “Gbã la, ele dzadzɛ.” Be woanɔ dzadzɛ fia be woanɔ kɔkɔe ɖimaƒomaƒoe, menye le gotagome ko o ke le ememe hã. Biblia yɔ nunya tɔ ɖe dzi ŋu, gake dziƒo nunya mate ŋu age ɖe dzi si tamesusu, dzodzro, kple taɖodzinu vɔ̃wo ƒo ɖii la me o. (Lododowo 2:10; Mateo 15:19, 20) Gake ne míaƒe dzi me le dzadzɛ—si nye vaseɖe afisi wòanya wɔ na amegbetɔ madeblibowo ase ɖo—la, ‘míatsri vɔ̃ eye míawɔ nyui.’ (Psalmo 37:27; Lododowo 3:7) Ðe mesɔ ŋutɔ be dzadzɛnyenyee nye nɔnɔme gbãtɔ si woyɔ be ehiã hena nunya ƒe amesisusu oa? Nya lae nye be ne míele dzadzɛ le agbenɔnɔ kple gbɔgbɔ me o la, aleke míate ŋu aɖe nunya si tso dziƒo ƒe nɔnɔme bubuawo afia ŋutɔŋutɔe?\n10, 11. (a) Nukata wòle vevie be míanye ŋutifafamewo? (b) Ne èkpɔ be yedze agɔ le hati tadeagula aɖe dzi la, aleke nàte ŋu aɖee afiae be yenye ŋutifafalɔ̃la? (Kpɔ etenuŋɔŋlɔa hã.)\n10 “Emegbe edia ŋutifafa.” Dziƒo nunya ʋãa mí be míati ŋutifafa, si nye Mawu ƒe gbɔgbɔa ƒe kutsetsewo dometɔ ɖeka, yome. (Galatiatɔwo 5:22) Míeʋlina be míatsri mama dede “ŋutifafa ƒe nublanu” si bla Yehowa ƒe amewo ɖekae la me. (Efesotɔwo 4:3) Míewɔa nusianu si míate ŋui hã be míakpɔ ŋutifafa si le mía kple amewo dome la ta ne nugɔmemasemase aɖe do mo ɖa. Nukata esia le vevie? Biblia gblɔ be: ‘Miyi edzi mianɔ anyi le ŋutifafa me, eye lɔlɔ̃ kple ŋutifafa Mawu la anɔ anyi kpli mi.’ (Korintotɔwo II, 13:11) Eyata zi alesi míeyi edzi nɔ anyi kple amewo le ŋutifafa me la, ŋutifafa Mawu la anɔ anyi kpli mí. Alesi míewɔa nu ɖe mía hati tadeagulawo ŋui la wɔa akpa vevi aɖe le mía kple Yehowa dome ƒomedodo me. Aleke míate ŋu aɖee afia be míenye ŋutifafalɔ̃lawoe? Bu eƒe kpɔɖeŋu aɖe ŋu kpɔ.\n11 Nukae nàwɔ ne èkpɔe be yedze agɔ le hati tadeagula aɖe dzi? Yesu gblɔ be: “Ne ètsɔ wò nunana va da ɖe vɔsamlekpuia dzi, eye nèɖo ŋui le afima bena, nya aɖe le nɔviwò ƒe dzi me ɖe ŋutiwò la, gblẽ wò nunana la ɖe afima le vɔsamlekpuia ŋgɔ, eye nayi aɖadzra mia kple nɔviwò dome ɖo gbãgbiagbã, hafi nava tsɔ wò nunana la vae.” (Mateo 5:23, 24) Àte ŋu awɔ ɖe nuxlɔ̃ame ma dzi ne èxɔ ŋgɔ ɖe afɔ heyi nɔviwòa gbɔ. Kple taɖodzinu ka? Be ‘nàɖadzra mia dome ɖo.’ * Be nàte ŋu awɔ ema la, ahiã be nàlɔ̃ ɖe edzi be yewɔ nusi vee, menye be nàgbe lɔlɔ̃ ɖe edzi o. Ne ète ɖe eŋu kple taɖodzinu be miadzra mia nɔewo dome ɖo ne ŋutifafa naganɔ anyi eye mètrɔ taɖodzinu ma o la, anɔ bɔbɔe be miate ŋu aɖe nugɔmemasemase ɖesiaɖe ɖa, aɖe kuku, ahatsɔ ake mia nɔewo. Ne èxɔ ŋgɔ wɔ ŋutifafa la, ekema èle eɖem fia be Mawu ƒe nunyae le ye kplɔm.\n“Esea Nu Gɔme na Ame, Elɔ̃na Faa be Yeaɖo To”\n12, 13. (a) Nukae nya si gɔme woɖe be “esea nu gɔme na ame” le Yakobo 3:17 la fia? (b) Aleke míate ŋu aɖee afia be míenye nugɔmesenamelawo?\n12 “Esea nu gɔme na ame.” Nukae wòfia be woanye nugɔmesenamela? Agbalẽnyalawo gblɔ be Helagbe me nya si gɔme woɖe le Yakobo 3:17 be “esea nu gɔme na ame” nye nya si gɔmeɖeɖe sesẽ. Gbegɔmeɖelawo zã nyawo abe “efaa tu,” “eléa eɖokui,” kple “ebua ame ŋu.” Le nyaa ŋutɔŋutɔ nu la, Helagbe me nya la gɔmee nye “eɖea asi le nya ŋu.” Aleke míate ŋu aɖee afia be míezãa nunya si tso dziƒo le go sia mee?\n13 Filipitɔwo 4:5 (NW) gblɔ be: “Mina amewo katã nanya miaƒe nugɔmesesename.” Biblia gɔmeɖeɖe bubu xlẽ be: “Mina woadze si mi be mienye nugɔmesenamelawo.” (The New Testament in Modern English, si gɔme J. B. Phillips ɖe) De dzesii be menye nya lae nye alesi míawo míebua mía ɖokui o; alesi ame bubuwo bua míi, alesi wodze si míi, koŋ dzie wònɔ te ɖo. Nugɔmesenamela metea tɔ ɖe sea dzi kpaɖii ɣesiaɣi o, alo metea tɔ ɖe edzi be woawɔ nuwo alesi yedii kokoko o. Ke boŋ elɔ̃na faa be yeaɖo to ame bubuwo, eye le afisi wòasɔ le la, be yeaɖe asi le nya ŋu awɔ ɖe woƒe didiwo dzi. Enye amesi fa tu hã le eƒe nuwɔwɔ ɖe amewo ŋu me, ke menye amesi ƒe nya me sẽ o. Togbɔ be esia le vevie na Kristotɔwo katã hã la, egahiã vevietɔ na amesiwo nye hamemegãwo. Tufafa hea amewo ɖe ame ŋu, enaa wote ŋu tena ɖe hamemegãwo ŋu bɔbɔe. (Tesalonikatɔwo I, 2:7, 8) Asɔ be míabia mía ɖokui be, ‘Ðe wodze sim be menye amesi bua ame ŋu, amesi ɖea asi le nya ŋu bɔbɔe, kple amesi fa tua?’\n14. Aleke míate ŋu aɖee afia be míenye amesiwo ‘lɔ̃na faa ɖoa to’?\n14 “Elɔ̃na faa be yeaɖo to.” Helagbe me nya si gɔme woɖe be “elɔ̃na faa be yeaɖo to” megadze le teƒe bubu aɖeke le Kristotɔwo ƒe Hela Ŋɔŋlɔawo me o. Agbalẽnyala aɖe gblɔ be “asrafowo ƒe hehexɔxɔ mee wolɔ̃a [nya sia] zazã le.” Gɔmesese si dze le eme enye “be woaxɔ nya ade eme bɔbɔe” kple “be woabɔbɔ ɖe ame te.” Amesi nunya si tso dziƒo fiaa mɔe la lɔ̃na faa be yeabɔbɔ ɖe nya si Ŋɔŋlɔawo gblɔ la te. Womenyanɛ le eŋu be enye amesi wɔa eƒe nyametsotso eye wògbea nya sia nya si tsi tre ɖe etɔ ŋu la xɔxɔ o. Ke boŋ ne wofia Ŋɔŋlɔawo me kpeɖodzi si me kɔ ƒãe be akpa si wòle mesɔ o alo be nyametsotso si wòwɔ mesɔ o la, elɔ̃na faa be yeawɔ tɔtrɔ kaba. Amesia tɔgbee wonya wò be nènyea?\n“Nublanuikpɔkpɔ Kple Kutsetse Nyuiwo Yɔe Fũ”\n15. Nukae nye nublanuikpɔkpɔ, eye nukata wòsɔ be woyɔ “nublanuikpɔkpɔ” kple “kutsetse nyuiwo” ɖekae le Yakobo 3:17?\n15 “Nublanuikpɔkpɔ kple kutsetse nyuiwo yɔe fũ.” * Nublanuikpɔkpɔ nye nunya si tso dziƒo ƒe akpa vevi aɖe, elabena wogblɔ le nunya sia ŋu be “nublanuikpɔkpɔ . . . yɔe fũ.” De dzesii be woyɔ “nublanuikpɔkpɔ” kple “kutsetse nyuiwo” siaa ɖekae. Esia sɔ, elabena le Biblia me la, zi geɖe nublanuikpɔkpɔ fia ɖetsɔtsɔ le eme na amewo vevie, enye dɔmetɔtrɔ ɖe ame ŋu si tsea nyuiwɔwɔ ƒe ku geɖe. Numekugbalẽ aɖe ɖe nublanuikpɔkpɔ gɔme be enye “vevesese ɖe nɔnɔme manyomanyo si me ame aɖe ge ɖo la nu kple agbagbadzedze be woawɔ nane tso eŋu.” Eyata mawumenunya menye esi me vevemasemaseɖeamenu alo ɖekematsɔleme le o, eye menye nunyanya ɖe susu me eŋudɔmawɔmawɔe hãe wònye o. Ke boŋ enye esi sea veve ɖe ame nu lɔlɔ̃tɔe, etsoa dzi me na ame, eye etsɔa ɖe le amewo ƒe nɔnɔmewo me. Aleke míate ŋu aɖee afiae be nublanuikpɔkpɔ yɔ mí fũ?\n16, 17. (a) Hekpe ɖe lɔlɔ̃ na Mawu ŋu la, nuka hãe gaʋãa mí míeƒoa mía ɖokui ɖe gbeƒãɖeɖedɔa me, eye nukatae? (b) Mɔ kawo nue míate ŋu aɖee afia le be nublanuikpɔkpɔ yɔ mí fũ?\n16 Mɔnu vevi ɖekae nye to Mawu ƒe Fiaɖuƒe ŋuti nyanyuia gbɔgblɔ na amewo me. Nukae ʋãa mí míeƒoa mía ɖokui ɖe dɔ sia wɔwɔ me? Lɔlɔ̃ na Mawu koŋ ye. Gake nublanuikpɔkpɔ, alo dɔmetɔtrɔ ɖe amewo ŋu, hã ʋãa mí. (Mateo 22:37-39) Egbea ame geɖe ƒe “lãme gbɔdzɔ, eye woka hlẽ abe alẽ, siwo kplɔla meli na o la ene.” (Mateo 9:36) Subɔsubɔhakplɔla alakpatɔwo metsɔ ɖeke le eme na wo o eye wogbã ŋku na wo le gbɔgbɔ me. Le esia ta womenya nu tso mɔfiame siwo me nunya le si dze le Mawu ƒe Nya la me ŋu o eye womenya yayra siwo Fiaɖuƒea ahe va anyigba sia dzi kpuie o. Eyata ne míede ŋugble le amesiwo dome míele ƒe gbɔgbɔ me nuhiahiãwo ŋu la, dɔmetɔtrɔ si tso dzi me ʋãa mí be míawɔ nusianu si míate ŋui agblɔ Yehowa ƒe tameɖoɖo si me lɔlɔ̃ le la na wo.\nNe míeɖe nublanuikpɔkpɔ, alo dɔmetɔtrɔ, fia amewo la, ke míele “nunya si tso dziƒo” ɖem fia\n17 Mɔ bubu kawo hã nue míate ŋu aɖee afia le be nublanuikpɔkpɔ yɔ mí fũ? Ðo ŋku Samariatɔ si kpɔ mɔzɔla si woda adzoe eye woƒoe wòmlɔ anyi ɖe mɔ to si ƒe kpɔɖeŋu Yesu gblɔ dzi. Esi Samariatɔ la ƒe dɔme trɔ ɖe ŋutsua ŋu ta la, ‘ekpɔ nublanui nɛ,’ ebla eƒe abiwo eye wòkpɔ edzi. (Luka 10:29-37) Ðe esia mefia be nublanuikpɔkpɔ bia be míawɔ nu ŋutɔŋutɔ atsɔ akpe ɖe amesiwo ɖo xaxa me ŋu oa? Biblia gblɔ na mí be “míawɔ nu nyui na amesiame, ke vevietɔ na haxɔsetɔwo.” (Galatiatɔwo 6:10) Bu go aɖewo siwo me míate ŋu awɔ esia le ŋu kpɔ. Ðewohĩ haxɔsetɔ tsitsi aɖe hiã kpekpeɖeŋu be wòate ŋu aɖo ʋu ava Kristotɔwo ƒe kpekpeawo agatrɔ ayi aƒeme. Ðewohĩ ahosi aɖe si le hamea me hiã kpekpeɖeŋu le nanewo siwo gblẽ le eƒe aƒeme dzadzraɖo me. (Yakobo 1:27) Ðewohĩ amesi ƒo dzi ɖe le la hiã “xɔlɔ̃nya” nyui aɖe si afa akɔ nɛ. (Lododowo 12:25) Ne míeɖe nublanuikpɔkpɔ fia le mɔ siawo tɔgbe nu la, míeɖenɛ fiana be míewɔa nunya si tso dziƒo ŋudɔ le míaƒe agbe me.\n“Medea Vovototo Ame Me O, Alakpa Mele Eme O”\n18. Ne nunya si tso dziƒo le mía kplɔm la, nukae wòle be míadze agbagba aɖe ɖa le míaƒe dzi me, eye nukatae?\n18 “Medea vovototo ame me o.” Mawu ƒe nunya ɖua ameƒomeviwo dome nazãbubu kple dukɔmevinyenye ƒe dada ɖesiaɖe dzi. Ne nunya sia le mía kplɔm la, enaa míedzea agbagba be míaɖe ameŋkumekpɔkpɔ ƒe nɔnɔme ɖesiaɖe ɖa le míaƒe dzi me. (Yakobo 2:9) Míenɔa te ɖe amewo ƒe sukudede, gakpɔkpɔ, alo agbanɔamedzi si le ame si le hamea me dzi wɔa nu ɖe wo ŋu ameŋkumekpɔkpɔtɔe o; eye míedoa vlo mía hati tadeagula aɖeke hã o, eɖanye ɖoƒe tsɛ ka ke wole o. Ne Yehowa ɖe eƒe lɔlɔ̃ fia amesiawo la, ke godoo la ele be míabu wo be wodze be míaɖe míaƒe lɔlɔ̃ afia wo.\n19, 20. (a) Afikae Helagbe me nya si wozã na “alakpanuwɔla” dzɔ tso? (b) Aleke míawɔ aɖe “nɔvilɔlɔ̃, si me alakpa mele o” afia, eye nukata esia le vevie?\n19 “Alakpa mele eme o.” Helagbe me nya si gɔme woɖe be “alakpanuwɔla” ate ŋu aku ɖe “fefewɔla si trɔ eɖokui ɖe nɔnɔme aɖe me” ŋu. Le blemaɣeyiɣiwo me la, Hela kple Roma fefewɔlawo ɖɔa amemo gãwo le woƒe fefewo wɔwɔ me. Eyata Helagbe me nya si wozã na “alakpanuwɔla” va ku ɖe ayemenuwɔwɔ, alo alakpanuwɔwɔ ŋu. Menye alesi míewɔa nu ɖe amewo ŋu dzi koe wòle be mawumenunya ƒe akpa sia nakpɔ ŋusẽ ɖo o ke ele be wòakpɔe ɖe alesi míebua woe hã dzi.\n20 Apostolo Petro de dzesii be ele be míaƒe “toɖoɖo nyateƒe la” nawɔe be míaɖe “nɔvilɔlɔ̃, si me alakpa mele o” afia. (Petro I, 1:22) Nyateƒee, mele be nɔvilɔlɔ̃ si míaɖe afia la nanye ameŋkumenuwɔwɔ o. Mele be míaɖɔ amemo alo atrɔ ɖe nɔnɔme aɖe me bene míatsɔ aflu amewoe o. Ele be míaƒe nɔvilɔlɔ̃ nanye vavãtɔ, wòatso dzi me. Ne míewɔe alea la, ana mía haxɔsetɔwo naka ɖe mía dzi, elabena woanyae be amesi ƒomevi míele ɖeɖem fia be míenye lae míenye vavã. Nuwɔwɔ anukwaretɔe alea ʋua mɔ na ƒomedodo nyuiwo le Kristotɔwo dome eye wòwɔnɛ be míekana ɖe mía nɔewo dzi le hamea me.\n‘Lé Nunya Vavã Me Ðe Asi’\n21, 22. (a) Aleke Salomo mete ŋu lé nunya me ɖe asi hekpɔ etae o? (b) Aleke míate ŋu alé nunya me ɖe asi ahakpɔ etae, eye viɖe kawoe esia wɔwɔ ahe vɛ na mí?\n21 Mawumenunya nye nunana tso Yehowa gbɔ, eye ehiã be míakpɔ eta. Salomo gblɔ be: “Vinye, . . . lé [nunya] vavã kple tamebubu me ɖe asi sesĩe.” (Lododowo 3:21) Nublanuitɔe la, Salomo ŋutɔ mete ŋu wɔ esia de goe o. Le ɣeyiɣi siwo katã me dzi ɖoto nɔ esi la, nunya hã nɔ esi. Gake le nuwuwu la, dutanyɔnu geɖe siwo wòɖe la trɔ eƒe dzi ɖa tso Yehowa ƒe tadedeagu dzadzɛtɔ ŋu. (Fiawo I, 11:1-8) Nusi va dzɔ ɖe Salomo dzi ɖee fia be sidzedze meɖea vi aɖeke nenye be wometsɔe de dɔwɔwɔ me nyuie o.\n22 Aleke míate ŋu alé nunya vavã me ɖe asi ahakpɔ etae? Menye be míaxlẽ Biblia kple Biblia-srɔ̃gbalẽ siwo “dɔla nuteƒewɔla kple aɖaŋudzela” la ta edziedzi ko o, ke ele be míadze agbagba ɖesiaɖe atsɔ nusiwo srɔ̃m míele ade dɔwɔwɔ me hã. (Mateo 24:45) Esɔ le go sia go me be míawɔ mawumenunya ŋudɔ le míaƒe agbe me. Ana míanɔ agbe si nyo wu fifia. Ana míaƒe “asi nasu agbe vavã la dzi”—si nye agbenɔnɔ le Mawu ƒe xexe yeyea me. (Timoteo I, 6:19) Eye vevietɔ, nana be nunya sia si tso dziƒo nasu mía si ate mí ɖe Yehowa Mawu, amesi gbɔ nunyawo katã dzɔ tso, ŋu kplikplikpli.\n^ mm. 1 Fiawo I, 3:16 gblɔ be gbolowoe nyɔnu eveawo nye. Insight on the Scriptures ɖe eme be: “Anɔ eme be nyɔnu siawo nye gbolowo, gake menye be wotsɔe ɖo dɔe ya o, ke boŋ wonye nyɔnu siwo wɔ matre, ɖewohĩ Yuda-nyɔnuwoe wonye loo alo ate ŋu anye be dutanyɔnuwoe wonye.”—Yehowa Ðasefowoe tae.\n^ mm. 11 Helagbe me nyagbɔgblɔ si gɔme woɖe be “dzra mia dome ɖo” la tso dɔwɔnya si gɔmee nye “‘woawɔ tɔtrɔ, alo woaɖɔ li nu’ me, eyata efia be ‘woalé avu.’” Eyata wò taɖodzinu enye be yeana nuwo natrɔ, ne anya wɔ la, miaɖe vevesese ɖesiaɖe si le dzi me na amesi dzi wodze agɔ le la ɖa.—Romatɔwo 12:18.\n^ mm. 15 Biblia gɔmeɖeɖe bubu gblɔ be “dɔmetɔtrɔ kple nuwɔna nyuiwo yɔe fũ.”—A Translation in the Language of the People, si gɔme Charles B. Williams ɖe.\nMose V, 4:4-6 Aleke míawɔ aɖee afia be míenye nunyalawo?\nPsalmo 119:97-105 Viɖe kae míakpɔ ne míesrɔ̃ Mawu ƒe Nya la kutrikukutɔe eye míetsɔe de dɔwɔwɔ me?\nLododowo 4:10-13, 20-27 Nukata míehiã Yehowa ƒe nunya?\nYakobo 3:1-16 Aleke amesiwo wotsɔ dzikpɔkpɔdɔ de asi na le hamea me ate ŋu aɖee afia be yewonye nunyalawo kple nugɔmeselawoe?\nÈdea asixɔxɔ Biblia ŋua? Ne èse 2 Timoteo 3:16 gɔme nyuie la, ana nàxɔ Yehowa ƒe nunana sia dzi se geɖe wu.


Bible Verses On The Topic: Conflict -> Bad Character\nBad Character: [Conflict]\nKe miɖo ŋu tsã ŋkeke, siwo me miedo dzi le heʋli geɖe le fukpekpewo me, le esime woklẽ ɖe mia me megbe la;\nDɔmedzoetɔ ɖɔa avu, ke tufala tsia dzre nu.\nŊubiala ɖɔa dzre, ke amesi ɖoa dzi ɖe Yehowa ŋu la, woaɖi ƒo nɛ taŋ.\nKe ne nɔviwò wo nuvɔ̃ ɖe ŋutiwò la, yi ɖaɖee fiae le mia kple eya ɖeka ko dome; ne eɖo to wò la, ekema eɖe nɔviwò.\nke ne metsi anyi la, ne nanya alesi dze wò be, nazɔ le Mawu ƒe aƒe, si nye Mawu gbagbe ƒe hame kple nyateƒe ƒe sɔti kple gɔmeɖoɖoanyi sesĩ la me.\neye miadze si nyateƒe la, eye nyateƒe la lawɔ mi ablɔɖeviwoe.\n Eyaŋuti ne etsɔ wò nunana va da ɖe vɔsamlekpuia dzi, eye nèɖo ŋui le afima bena, nyaa ɖe le nɔviwò ƒe dzi me ɖe ŋutiwò la, gblẽ wò nunana la ɖe afima le vɔsamlekpuia ŋgɔ, eye nayi aɖadzra mia kple nɔviwò dome do gbãgbiagbã, hafi nava tsɔ wò nunana la vae.\nAmesi ɖua nye ŋutilã, eye wonoa nye ʋu la, agbe mavɔ le esi, eye nye la mafɔe ɖe tsitre le nuwuwuŋkeke la dzi.\nAlo amesia la, de menye atikpala, si nye Mana vi la, kple Yakobo, Yose, Yuda kpakple Simon nɔvi lae o mahã? Eye nɔvianyɔnuwo hã mele mía dome afisia o mahã? Eye wòzu nuɖiaɖia na wo le eyama ŋuti.\nMi ŋutsuwo la, milɔ̃ mia ŋutɔwo mia srɔ̃wo, abe alesi Kristo hã lɔ̃ hame la, eye wòtso ye ŋutɔ ɖokui hena ɖe eta la ene,\nMidi ŋutifafa na amewo katã kple kɔkɔenyenye hã yome; elabena amea ɖeke mate ŋu akpɔ Aƒetɔ la, ne nusia mele eŋu o.\n Ke ne nɔviwò wo nuvɔ̃ ɖe ŋutiwò la, yi ɖaɖee fiae le mia kple eya ɖeka ko dome; ne eɖo to wò la, ekema eɖe nɔviwò. Ke ne meɖo to wò o la, yi ɖatsɔ ame ɖeka alo eve kpe ɖe ɖokuiwò ŋu, bena le ɖaseɖila eve alo etɔ̃ nu la woaɖo kpe nya sia nya dzi. Ke ne meɖo to woawo hã o la, yi ɖagblɔe na hame la, eye ne meɖo to hame la hã o la, na ne wòano na wò abe trɔ̃subɔla kple nudzɔla ene.\nMiʋu mia nuvɔ̃wo me na mia nɔewo, eye mido gbe ɖa ɖe mia nɔewo ta, bene miaƒe lãme nasẽ. Ame dzɔdzɔe ƒe kukuɖeɖe, si nu sẽna la, tea ŋu woa nu geɖe.\nKe nyemekpɔ apostolowo dome ame bubua ɖeke o, negbe Yakobo. Aƒetɔ la nɔvi ko.\nElabena nye ŋkɔ lolo le dukɔwo dome tso ɣedzeƒe va-seɖe ɣetoɖoƒe, eye woado dzudzɔ ahasa vɔ dzadzɛ na nye ŋkɔ le teƒewo katã; elabena nye ŋkɔ lolo, le dukɔwo dome, Yehowa Zebaot ye gblɔe.\nelabena ʋiʋli ma ke, si miekpɔ le ŋunye, eye azɔ miesenɛ le ŋutinye la, le miawo hã mia si.\nElabena mele didim be, mianya alesi meʋlina ŋutɔ le mia kple amesiwo le Laodikea kpakple ame alesi nu mekpɔ ŋkunye me le ŋutilã me o la ta,\nne ate ŋu anye, nusi ke atso mia gome la, minɔ anyi kple amewo katã le ŋutifafa me!\nYesu gblɔ nɛ bena: Nyee nye mɔ la kple nyateƒe la kpakple agbe la, amea ɖeke mevaa Fofo la gbɔ o, negbe to dzinye ko.\nNyaŋuɖoɖo fafɛ tsia dziku nu; ke gbe da ɖe ame gbɔ nana dɔmedzoe flana.\nNɔvinye lɔlɔ̃tɔwo, minya esia: Amesiame naɖe abla le nusese me, nanɔ blewu le nuƒoƒo me, nanɔ blewu hã le dziku me;\nWoayra amesiwo léa avu la; elabena woayɔ wo be mawuviwo.\n Yesu xɔ dzi, eye wògblɔ nɛ bena: Vavã, vavã mele egblɔm na wò bena: Ne womedzi ame tso dziƒo o la, mate ŋu akpa mawufiaɖuƒe la akpɔ o. Nikodemo gblɔ nɛ bena: Aleke lawo woadzi amesi ku amegã mahã? Ɖe wòate ŋu ayi ɖe dadaa ƒe dome zi evelia, be woagadzia? Yesu ɖo ŋu bena: Vavã, vavã mele egblɔm na wò bena: Ne womedzi ame tso tsi kple Gbɔgbɔ me o la, mate ŋu ayi ɖe dziƒofiaɖuƒe la me o.\n Nɔvinye lɔlɔ̃tɔwo, minya esia: Amesiame naɖe abla le nusese me, nanɔ blewu le nuƒoƒo me, nanɔ blewu hã le dziku me; elabena ame ƒe dziku mewɔa Mawu ƒe nu dzɔdzɔe o.\nVinyewo, amesiwo ƒe fu gale ɖuyem, halase esime woamè Kristo ƒe nɔnɔme ade nua me!\n Ke ne nɔviwò wo nuvɔ̃ ɖe ŋutiwò la, yi ɖaɖee fiae le mia kple eya ɖeka ko dome; ne eɖo to wò la, ekema eɖe nɔviwò. Ke ne meɖo to wò o la, yi ɖatsɔ ame ɖeka alo eve kpe ɖe ɖokuiwò ŋu, bena le ɖaseɖila eve alo etɔ̃ nu la woaɖo kpe nya sia nya dzi. Ke ne meɖo to woawo hã o la, yi ɖagblɔe na hame la, eye ne meɖo to hame la hã o la, na ne wòano na wò abe trɔ̃subɔla kple nudzɔla ene. Vavã mele egblɔm na mi bena: Nusianu, si ke míabia le anyigba dzi la, anɔ babla le dziƒo, eye nusianu, si ke miatu le anyigba dzi la, anɔ tutu le dziƒo.\n eye wòtsɔ nuwo katã de eƒe alo te, eye wòtsɔ eya ke ɖo nuwo katã ƒe ta hena hame, si nye eƒe ŋutilã; eya amesi yɔ nuwo katã fũ le wo katã me la ƒe agbɔsɔsɔ la.\n elabena ŋutsue nye ta na nyɔnu, abe alesi Kristo hã nye ta na hame la ene, eye eyae nye ŋutilã la ƒe xɔla. Gake la alesi hame la bɔbɔa eɖokui na Kristo la, nenema ke nyɔnuwo hã nawɔ na woawo ŋutɔ wo srɔ̃wo le nuwo katã me.\nEye xɔsetɔwo ƒe ha ƒe dzi kple luʋɔ le ɖeka, eye wo dome amea ɖeke meyɔa nusiwo le esi la be ye tɔ o; ke nuwo katã nye hamenu na wo.\n1 Korintotɔwo ١:١٠\nKe mele nu xlɔ̃m mi, nɔviwò, le mía Aƒetɔ ƒe ŋkɔa dzi bena, mi katã miagblɔ nya ɖeka, eye mamãa ɖeke naganɔ mia dome o; ke míazu blibo le tame ɖeka kple susu ɖeka ma me.\nEyaŋuti nusianu, si mielɔ̃na bena, amewo nawɔ na mi la, miawo hã miwɔ nenema ke na wo; elabena esia enye se la kple nyagblɔɖilawo.\nMiese alesi megblɔ na mi bena: Mele dzodzom, eye magava mia gbɔ. Ɖe mielɔ̃m la, ne miekpɔ dzidzɔ bena, meyina Fofo, amesi lolo wum la gbɔ.\n1 Tesalonikatɔwo 2:2\nke boŋ wònye míekpe fu, eye wodo vlo mi le Filipi tsã hafi, abe alesi mienyae ene, gake míekpɔ dzideƒo le mía Mawu me hegblɔ eƒe nyanyuie la fia mi le ʋiʋli geɖe me.\n1 Korintotɔwo 13:4\nLɔlɔ̃ la gbɔa dzi blewu, eƒe dɔme nyona; lɔlɔ̃ la meʋãa ŋu o, lolo fa meƒoa adegbe o, medoa eɖokui ɖe dzi glodzo o,\nElabena tso xexemewɔwɔ dzi la, ne wobua tame le eŋuti la, wokpɔa eƒe numanyakpɔ, si nye eƒe ŋusẽ mavɔmavɔ kple mawunyenye la kɔte le eƒe dɔwɔwɔwo me, bena taflatsedodoa ɖeke naganɔ wo si o.


Mateo 23 | Biblia Le Internet Dzi | Xexe Yeye Gɔmeɖeɖe\nMigakpɔ agbalẽfialawo kple Farisitɔwo ƒe nuwɔna miawɔ o (1-12)\nBaba na agbalẽfialawo kple Farisitɔwo (13-36)\nYesu fa konyi ɖe Yerusalem ŋu (37-39)\n23 Azɔ Yesu ƒo nu na amehawo kple eƒe nusrɔ̃lawo gblɔ be: 2 “Agbalẽfialawo kple Farisitɔwo bɔbɔ nɔ Mose ƒe zikpui dzi. 3 Eya ta miwɔ nu siwo katã wogblɔna na mi la, eye milé wo me ɖe asi, ke migakpɔ woƒe nuwɔna miawɔ o, elabena wogblɔnɛ, gake womewɔa nu si wogblɔna la dzi o.+ 4 Woblaa agba kpekpewo tsɔ ɖoa amewo ƒe abɔta,+ gake woawo ŋutɔwo medina be yewoƒe asibidɛ ɖeka teti naka wo ŋu o.+ 5 Dɔ siwo katã wowɔna la, wowɔnɛ be amewo nakpɔ;+ elabena wowɔa nugoe siwo me ŋɔŋlɔawo le la wòkekena eye woblaa wo ɖe ŋgonu kple abɔ be woakpɔ yewo ta,+ eye wowɔa woƒe awu togawo wòdidina.+ 6 Wolɔ̃a bubunɔƒewo* nɔnɔ le fiẽnuɖuƒewo kple ŋgɔgbezikpuiwo dzi nɔnɔ le ƒuƒoƒewo,+ 7 eye wodina be amewo nado gbe na yewo bubutɔe le ablɔwo* me, eye woayɔ yewo be Rabi.* 8 Ke miawo la, migana woayɔ mi be Rabi o, elabena ame ɖeka koe nye miaƒe Nufiala,+ ke mi katã la, nɔviwo mienye. 9 Eye migayɔ ame aɖeke be mia fofo le anyigba dzi hã o, elabena ame ɖekae nye mia Fofo,+ Ame si le dziƒo. 10 Eye womegayɔ mi be kplɔlawo hã o, elabena ame ɖekae nye miaƒe Kplɔla, eyae nye Kristo la. 11 Ke ame si nye gãtɔ le mia dome la nanye miaƒe subɔla.+ 12 Ame si doa eɖokui ɖe dzi la, woabɔbɔe ɖe anyi,+ eye ame si bɔbɔa eɖokui la, woadoe ɖe dzi.+ 13 “Baba na mi, agbalẽfialawo kple Farisitɔwo, alakpanuwɔlawo! Elabena mietua Dziƒofiaɖuƒe la ƒe ʋɔwo ɖe amewo nu; eye esi miawo ŋutɔwo mieyina ɖe eme o ta la, mieɖea mɔ na ame siwo le mɔ dzi yina ɖe eme la be woayi ɖe eme o.+ 14 *—— 15 “Baba na mi agbalẽfialawo kple Farisitɔwo, alakpanuwɔlawo!+ Elabena miezɔ to ƒu dzi kple anyigba dzi be miatrɔ ame ɖeka wòazu Yudatɔ, eye ne ezui vɔ la, miewɔnɛ wòdzena na Gehena* yiyi wu miawo ŋutɔwo zi gbɔ zi eve. 16 “Baba na mi, mɔfiala ŋkuagbãtɔwo,+ mi ame siwo gblɔna be, ‘Ne ame aɖe tà gbedoxɔa la, mehiã be wòawɔ edzi o; ke ne ame aɖe tà sika si le gbedoxɔa me ya la, ele be wòawɔ eƒe atam la dzi godoo.’+ 17 Movitɔwo kple ŋkuagbãtɔwo! Mibu eŋu kpɔ, kae le vevie wu, sika la loo alo gbedoxɔ si na sika la ŋuti kɔ yea? 18 Miegblɔna hã be, ‘Ne ame aɖe tà vɔsamlekpuia la, mehiã be wòawɔ edzi o; ke ne ame aɖe tà nunana si le edzi ya la, ele be wòawɔ edzi godoo.’ 19 Ŋkuagbãtɔwo! Mibu eŋu kpɔ, kae le vevie wu, nunana la loo alo vɔsamlekpui si na nunana la ŋuti kɔ yea? 20 Eya ta ame si tà vɔsamlekpuia la, età vɔsamlekpuia kple nu siwo katã le edzi la siaa; 21 eye ame si tà gbedoxɔa la, età gbedoxɔa kple Ame si le eme la siaa;+ 22 eye ame si tà dziƒo la, età Mawu ƒe fiazikpui kple Ame si bɔbɔ nɔ edzi la siaa. 23 “Baba na mi, agbalẽfialawo kple Farisitɔwo, alakpanuwɔlawo! Elabena mienaa ahamɛ, sikɔni kple adrike ƒe ewolia,+ ke mieŋea aɖaba ƒua Se la me nu vevitɔwo, siwo nye dzɔdzɔenyenye+ kple nublanuikpɔkpɔ+ kpakple nuteƒewɔwɔ dzi. Ehiã be miawɔ nu mawo, gake miagaŋe aɖaba aƒu esiawo hã dzi o.+ 24 Mɔfiala ŋkuagbãtɔ+ siwo tsyɔa nu dzodzoe sue,+ gake mia kposɔ ya!+ 25 “Baba na mi, agbalẽfialawo kple Farisitɔwo, alakpanuwɔlawo! Elabena mieklɔa kplu kple agba ŋuti,+ gake wo me yɔ fũu kple ŋukeklẽ*+ kple nu gbɔme wɔwɔ.+ 26 Farisitɔ ŋkuagbãtɔ, klɔ kplu kple agba la me gbã, ekema eŋu hã aɖi. 27 “Baba na mi, agbalẽfialawo kple Farisitɔwo, alakpanuwɔlawo!+ Elabena mieɖi yɔdo siwo wosi akalo na,+ siwo nya kpɔ ŋutɔ le gota, ke wo me yɔ fũu kple ame kuku ƒuwo kple makɔmakɔnyenye ɖe sia ɖe ƒomevi. 28 Nenemae miedzena ame dzɔdzɔewoe le gota le amewo ŋkume, gake mia me yɔ fũu kple alakpanuwɔwɔ kple sedzimawɔmawɔ.+ 29 “Baba na mi, agbalẽfialawo kple Farisitɔwo, alakpanuwɔlawo!+ Elabena miedzraa nyagblɔɖilawo ƒe yɔdowo* ɖo, eye mieɖoa atsyɔ̃ na ame dzɔdzɔewo ƒe yɔdowo,+ 30 eye miegblɔna be, ‘Ne ɖe míenɔ anyi le mía tɔgbuiwo ŋɔli la, míakpɔ gome kpli wo le nyagblɔɖilawo ƒe ʋu kɔkɔ ɖi me o.’ 31 Ale mieɖe ha mia ɖokui be yewonye ame siwo wu nyagblɔɖilawo la ƒe viwo.+ 32 Ekema miwu dɔ si gɔme mia tɔgbuiwo dze la nu. 33 “Mi dawo kple dzakpatawo ƒe dzidzimeviwo,+ aleke miawɔ asi le Gehena* ƒe ʋɔnudɔdrɔ̃ la nu?+ 34 Eya ta mele nyagblɔɖilawo+ kple nunyalawo kpakple nufialawo+ dɔm ɖe mia gbɔ. Miawu wo dometɔ aɖewo,+ eye miahe wo ɖe ati ŋu, miaƒo wo dometɔ aɖewo kple atam+ le miaƒe ƒuƒoƒewo, eye miati wo yome+ tso du me yi du me, 35 ale be ʋu dzɔdzɔe siwo katã wokɔ ɖe anyi le anyigba dzi la ƒe fɔɖiɖi nava mia dzi, tso ame dzɔdzɔe Abel+ ƒe ʋu dzi va se ɖe Zakariya, Barakiya vi, ame si miewu le gbedoxɔa kple vɔsamlekpuia dome la ƒe ʋu dzi.+ 36 Vavã mele egblɔm na mi be, nu siawo katã ava dzidzime sia dzi. 37 “Yerusalem, Yerusalem, si wu nyagblɔɖilawo, eye wòƒu kpe ame siwo wodɔ ɖo ɖe egbɔ+—zi nenie nyemehedi be maƒo viwòwo nu ƒu abe ale si koklonɔ ƒoa viawo nu ƒu ɖe eƒe aʋalawo te ene o! Ke mielɔ̃ o.+ 38 Kpɔ ɖa! Woagblẽ miaƒe aƒe la ɖi na mi.*+ 39 Elabena mele egblɔm na mi be: Tso fifia dzi yina la, miegale kpɔ ye ge akpɔ o va se ɖe esime miagblɔ be, ‘Woayra ame si gbɔna le Yehowa* ƒe ŋkɔ me!’”+\n^ alo, “Nufiala.”\n^ Alo, “adzodada.”\n^ Alo “ŋkuɖodziyɔdowo.”\n^ Agate ŋu afia, “Woagblẽ miaƒe aƒe la ɖi na mi wòazu aƒedo.”


The Armor of God (EWE: Bible NT – Togo) | christianchildmultilingualbibleverse\n← The Armor of God (EWAGE-NOTU: Bible NT)\nThe Lord’s Prayer (EWONDO: Bible NT) →\nThe Armor of God (EWE: Bible NT – Togo)\nEWE: Bible NT – Togo\nEphesians (Efesotɔwo) 6:10-18\n10 Mlɔeba la, medi be maɖo ŋku edzi na mi be, ele be miaƒe ŋusẽ natso Aƒetɔ la ƒe ŋusẽ triakɔ si le mia me la me.\n11 Mitsɔ Mawu ƒe akpoxɔnuwo katã kpla ale be miate ŋu anɔ te ɖe Satana ƒe ɖoɖowo kple ayemenu siwo wòɖo ɖe mia ŋuti la nu.\n12 Elabena menye amegbetɔ siwo nye ŋutilã kple ʋu lae míele aʋa wɔm kpli o, ke boŋ kple ame siwo ŋu ŋutilã mele o. Ame siawoe nye gbɔgbɔ siwo womekpɔna kple ŋku o la ƒe dziɖula vɔ̃ɖi siwo nye Satana ƒe dɔla ŋusẽtɔ gãwo, vivimefiavi vɔ̃ɖi siwo le xexe sia me dzi ɖum. Hekpe ɖe esia ŋu la, míegale aʋa wɔm kple gbɔgbɔ vɔ̃ɖi nyanyra ha gã aɖe siwo le gbɔgbɔ ƒe xexeame.\n13 Eya ta miwɔ Mawu ƒe akpoxɔnu ɖe sia ɖe ŋutidɔ be miate ŋu anɔ te ɖe futɔ la nu ɣesiaɣi si wòlũ ɖe mia dzi, eye ne miewɔ aʋa la vɔ la, miaganɔ te sesĩe kokoko.\n14 Be miate ŋu awɔ nu si megblɔ la, ele be miatsɔ nyateƒe la abla alidzii, abe alidziblaka ene eye miatsɔ Mawu ƒe gbedziwɔwɔ atsyɔ akɔta abe akɔtakpoxɔnu ene.\n15 Mido afɔkpa siwo ana be miaɖe abla ne miele Mawu ƒe ŋutifafa ƒe nyanyui la kakam.\n16 Le aʋa ɖe sia ɖe me la, mitsɔ xɔse wɔ miaƒe akpoxɔnui be wòaxɔ Satana ƒe aŋutrɔ ɖaɖɛ siwo dam wòle ɖo ɖe mi.\n17 Mitsɔ ɖeɖekpɔkpɔ ɖɔ abe gakuku ene eye milé Gbɔgbɔ la ƒe yi si nye Mawu ƒe nya la ɖe asi.\n18 Minɔ gbedodoɖa dzi madzudzɔmadzudzɔe. Mibia nu sia nu si miedi la Mawu, gake miaƒe didiwo nasɔ ɖe Gbɔgbɔ Kɔkɔe la ƒe lɔlɔ̃nu dzi. Minɔ kukuɖeɖe dzi nɛ ɖaa, eye miɖo ŋku miaƒe hiahiãwo dzi nɛ ɣesiaɣi. Mido gbe ɖa atraɖii ɖe kristotɔ siwo katã le afi sia afi la ta.\nBy christianchild  Posted in (Ewe), (EweTAOG), 06. THE ARMOR OF GOD, Ewe.Togo\t Tagged Armor, Bible, EWE, God, NT, TOGO


Viɖe Kae Makpɔ Tso Biblia Xexlẽ Me?—Ale Si Nàxlẽ Bibliae | Sɔhɛwo Biana Be\nGBE BUBU Afrikaans Albanian Alur Amerika Tokunɔgbe Amharic Arabic Arabic (Lebanon) Argentina Tokunɔgbe Armenian Armenian (West) Azerbaijani Baoule Basque Batak (Toba) Belize Kriol Bengali Biak Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chuvash Cibemba Croatian Czech Dangme Danish Dutch Ecuador Tokunɔgbe Efik Estonian Eŋlisi Eʋegbe Fante Faroese Fijian Finnish Franse Ga Georgian German Germany Tokunɔgbe Greek Greenlandic Guarani Gujarati Gun Haitian Creole Hausa Hebrew Hiligaynon Hmong (Ɣi) Hungarian Iban Icelandic Iloko Indonesian Isoko Italian Italy Tokunɔgbe Japan Tokunɔgbe Japanese Javanese Kabuverdianu Kachin Kalanga (Botswana) Kannada Kazakh Kazakh (Arabic) Khakass Kikamba Kinyarwanda Kirghiz Kirundi Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Lunda Luo Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mingrelian Mongolian Moore Myanmar Nahuatl (Huasteca) Ndebele (Zimbabwe) Nepali Niuean Norwegian Nzema Oromo Ossetian Pangasinan Papiamento (Curaçao) Persian Peru Tokunɔgbe Pidgin (West Africa) Poland Tokunɔgbe Polish Pomeranian Portuguese Portuguese (Portugal) Punjabi Punjabi (Shahmukhi) Quebec Tokunɔgbe Quechua (Ancash) Quechua (Ayacucho) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Tena) Rarotongan Romanian Romany (Macedonia) Romany (Macedonia) Cyrillic Romany (Vlax, Russia) Russia Tokunɔgbe Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovakia Tokunɔgbe Slovenian Spain Tokunɔgbe Spanish Sranantongo Sunda Swahili Swedish Tagalog Tahitian Talian Tamil Tankarana Tarascan Tatar Telugu Tetun Dili Thai Tigrinya Tongan Totonac Tsonga Turkish Turkmen Twi Tzeltal Tzotzil Udmurt Ukrainian Urdu Urhobo Uzbek Uzbek (Roman) Valencian Venezuela Tokunɔgbe Vietnamese Waray-Waray Welsh Xhosa Yoruba Zapotec (Lachiguiri) Zulu\n“Mete kpɔ be maxlẽ Biblia, gake dzi va ɖe le ƒonye le ale si gbegbe emenyawo sɔ gbɔe ta!”—Briana, exɔ ƒe 15.\nÐe nèsena le ɖokuiwò me nenema? Nyati sia ate ŋu akpe ɖe ŋuwò!\nAleke wòle be maxlẽ Bibliae?\nÐe wòwɔna na wò be Biblia xexlẽ mado dzidzɔ na ye oa? Ne nenemae la, ekema gɔmesese le eŋu. Anɔ eme be èkpɔa Biblia be enye agbalẽ si me axa akpe nanewo le, nuŋɔŋlɔ siwo le eme la le suesuesue, nɔnɔmetata aɖeke hã mele eme o, eye ewɔna na wò be television kple filmwo kpɔkpɔ avivi ye nu wu!\nGake bu eŋu kpɔ ko: Tsɔe be èva ke ɖe aɖaka gã xoxo aɖe si me kesinɔnu xɔasiwo le la ŋu, ɖe màdi be yeanya nu siwo le eme oa?\nBiblia le abe aɖaka ma si me kesinɔnuwo le la ene. Nya siwo me nunya le siwo míate ŋu atsɔ asɔ kple kesinɔnu xɔasiwo la sɔ gbɔ ɖe eme, eye woate ŋu akpe ɖe ŋuwò be\nNàtso nya me nyuie\nƑomedodo nyui nanɔ wò kple dziwòlawo dome\nNàdze xɔlɔ̃ vavãwo\nNànya nu si nàwɔ ne agbemenyawo na nu te ŋuwò\nNu ka gbɔe wòtso be agbalẽ xoxo ma tea ŋu ɖea vi nenema gbegbe egbea? Nu si gbɔ esia tsoe nye be, “Ŋɔŋlɔ blibo la tso Mawu ƒe gbɔgbɔ me.” (2 Timoteo 3:16) Nu si esia fiae nye be, aɖaŋuɖoɖo siwo le Biblia me la tso Ame si nye nunyala gãtɔ kekeake la gbɔ.\nNunya xɔasi geɖe le Biblia me, ele abe aɖaka si me kesinɔnu xɔasiwo le ene\nMɔ ɖekae nye be nàxlẽe tso eƒe gɔmedzedze va se ɖe eƒe nuwuwu. Esia akpe ɖe ŋuwò nàkpɔ nu si ŋu Biblia bliboa ku ɖo. Mɔ vovovowo li siwo dzi nàte ŋu ato axlẽ Biblia. Wo dometɔ eve aɖewoe nye esiawo:\nÀte ŋu axlẽ Biblia gbalẽ 66-awo le ɖoɖo si nu wodze le le Biblia me la nu, tso Mose Ƒe Agbalẽ Gbãtɔ dzi va se ɖe Nyaɖeɖefia.\nÀte ŋu axlẽ Biblia le ɖoɖo si nu nudzɔdzɔ siwo ŋu woƒo nu tsoe le eme la dzɔ le la nu.\nKpekpeɖeŋu: Le Xexe Yeye Gɔmeɖeɖe Biblia ƒe Megbenyawo A7 lia la, àkpɔ be woɖo nudzɔdzɔ ɖedzesi siwo yi edzi le Yesu ƒe anyigbadzinɔɣi la ɖe ɖoɖo si nu wodzɔ le la nu.\nMɔ evelia si nu nàte ŋu axlẽ Biblia le ye nye be nàxlẽ nu tso ŋutinya aɖe si wɔ ɖeka kple nɔnɔme sesẽ aɖe si me tom nèle la ŋu. Le kpɔɖeŋu me:\nÐe nàdi be yeadze xɔlɔ̃ vavãwoa? Ekema xlẽ nu tso Yonatan kple David ƒe ŋutinyaa ŋu. (1 Samuel, ta 18-20) Eyome nàdzro dɔwɔgbalẽvi si ƒe tanyae nye “Ale Si Nàwɔ Adze Xɔ̃ Nyuiwo” la me be nàkpɔ nufiame vevi siwo le ŋutinya ma me.\nÐe nàdi be yeanɔ tetekpɔwo dzi ɖum nyuie wua? Ekema xlẽ ŋutinya si ku ɖe ale si Yosef ɖu tetekpɔ dzii la ŋu. (1 Mose, ta 39) Eyome dzro dɔwɔgbalẽvi si ƒe tanyae nye “Ale Si Nàɖu Tetekpɔ Dzi . . . Yosef—Akpa 1” kple “Woda Alakpa Ðe Esi! Yosef—Akpa 2” la me, ale be nàkpɔ nufiame vevi siwo le ŋutinya ma me.\nÐe nàdi be yeanya ale si gbedodoɖa ate ŋu akpe ɖe ŋuwòea? Ekema xlẽ nu tso Nehemiya ƒe ŋutinyaa ŋu. (Nehemiya, ta 2) Eyome dzro dɔwɔgbalẽvi si ƒe tanyae nye “Mawu Ðo Eƒe Gbedodoɖa Ŋu” la me, ale be nàkpɔ nufiame vevi siwo le ŋutinya ma me.\nKpekpeɖeŋu: Ne èle Biblia xlẽm la, kpɔ egbɔ be èle afi si ɖoɖoezizi le ale be wò susu nate ŋu anɔ nu si xlẽm nèle ŋu.\nMɔ etɔ̃lia si nu nàte nu axlẽ Biblia lee nye be nàtia ŋutinya alo psalmo aɖe axlẽ, eyome nàde ŋugble le ale si wòate ŋu aɖe vi na wòe ŋu. Ne èxlẽe vɔ la, bia nyawo abe esiawo ene ɖokuiwò:\nNu ka tae Yehowa na woŋlɔ nya sia ɖe Biblia me?\nNu kae esia fiam tso Ame si Yehowa nye alo ale si wòwɔa nui ŋu?\nAleke màte ŋu awɔ nya sia dzi le nye agbe me?\nKpekpeɖeŋu: Ðo taɖodzinu aɖe na ɖokuiwò! Ŋlɔ ɣletiŋkeke si dzi nàdi be yeadze yeƒe Biblia xexlẽ ƒe ɖoɖoa gɔme la ɖi.\n“Metiaa Biblia gbalẽ siwo xexlẽ doa dzidzɔ nam wu. Esia wɔnɛ be didia nɔa menye be mayi edzi anɔ Biblia xlẽm gbe sia gbe. Le kpɔɖeŋu me, Lododowo ƒe agbalẽa xexlẽ dzɔa dzi nam ŋutɔ. Nunya xɔasi si gbegbe le agbalẽ ma me la dea dzi ƒo nam ale gbegbe.”—Chloe.\n“Medzea agbagba be maxlẽ psalmowo ƒe ta ɖeka alo eve aɖewo hafi amlɔ anyi. Ame siwo ŋlɔ Biblia gbalẽ si nye Psalmowo hã se le wo ɖokuiwo me abe míawo ke ene. Nu nyui ye wònye be ame naxlẽ nya tuameɖowo atsɔ awu ŋkekea nu, eye psalmowo xexlẽ doa ŋusẽ nye xɔse henana mekana ɖe edzi be Yehowa ye nye Mawu si gbɔ akɔfafa vavãtɔ tsona.”—Stefan.\nAme geɖe gblɔna be nyakpakpawoe le Biblia me, emenyawo do xoxo alo wo gɔme sese sesẽ akpa. Gake nya siawo katã menye nyateƒe o.\nƉoe Ɖe Amewo Ɖoe Ɖe Amewo Viɖe Kae Makpɔ Tso Biblia Xexlẽ Me?—Akpa 1: Ale Si Nàxlẽ Wò Bibliae\nijwyp ta 77\nNya Siwo Sɔhɛwo Gblɔ Tso Biblia Xexlẽ Ŋu


Nu Kae Mawɔ Ne Wotsɔ Gbɔdɔdɔ Le Fu Ðem Nam?\nGBE BUBU Abbey Abkhaz Abui Acholi Afrikaans Albanian Altai Alur Amerika Tokunɔgbe Arabic Argentina Tokunɔgbe Armenian Armenian (West) Assamese Attié Australia Tokunɔgbe Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivia Tokunɔgbe Boulou Britain Tokunɔgbe Bulgarian Bété Cambodian Catalan Cebuano Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuukese Chuvash Cibemba Cinamwanga Cinyanja Colombia Tokunɔgbe Croatian Cuba Tokunɔgbe Czech Damara Dangme Danish Dayak Ngaju Digor Drehu Dutch Ecuador Tokunɔgbe Edo Efik Estonian Eŋlisi Eʋegbe Faroese Fijian Finland Tokunɔgbe Finnish Fon Franse Ga Galician Garifuna Georgian German Germany Tokunɔgbe Gokana Greek Greenlandic Guarani Guerze Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (Ɣi) Huichol Hungarian Hungary Tokunɔgbe Iban Ibanag Ibinda Igbo Iloko Indonesian Irish Isoko Italian Italy Tokunɔgbe Japan Tokunɔgbe Japanese Javanese Jula Kabardin-Cherkess Kabiye Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korea Tokunɔgbe Korean Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Tokunɔgbe Miskito Mixe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nsenga Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Ponapean Portuguese Portuguese (Portugal) Punjabi Punjabi (Shahmukhi) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Romanian Romany (Macedonia) Romany (Macedonia) Cyrillic Romany (Southern Greece) Rotuman Runyankore Russia Tokunɔgbe Russian Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tiv Tlapanec Tojolabal Tongan Toraja Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Udmurt Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Tokunɔgbe Vezo Vietnam Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zimbabwe Tokunɔgbe Zulu\nAle si nàtso nya me ku ɖe gbɔdɔdɔ ŋu la akpɔ ŋusẽ gã aɖe ɖe dziwò le etsɔme.\nKpɔ nudzɔdzɔ sia ɖa le susu me: Heather kple Mike nya wo nɔewo ɣleti eve koe nye esia, gake ewɔna na Heather abe ƒe gbogbo aɖewoe nye esia wònyae ene. Woŋlɔa nu na wo nɔewo le asitelefon dzi ɣesiaɣi, woɖoa dze le telefon dzi gaƒoƒo geɖewo, eye ne wole dze ɖom la, wo dometɔ ɖe sia ɖe tea ŋu wua nɔvia ƒe nyagbɔgblɔwo nu gɔ̃ hã! Gake dzeɖoɖo dzro megasu na Mike o.\nLe ɣleti eve siwo va yi me la, Mike kple Heather léa asi na wo nɔewo eye wogbugbɔa nu na wo nɔewo vie ko. Heather ya medi be yewoagawɔ nu bubu aɖeke wu ema o. Gake medi hã be Mike nage le ye si o. Ame aɖeke mekafunɛ be edze tugbe hele etɔxɛe de Mike nu o. Egblɔ na eɖokui be ‘Nye kple Mike míelɔ̃ mía nɔewo, eye . . . ’\nNe ètsi adze zɔzɔ kple ame aɖe gɔme eye wò nɔnɔmea sɔ kple Heather tɔ la, nu kae nàwɔ?\nGbɔdɔdɔ nye nunana tso Mawu gbɔ na ame siwo ɖe srɔ̃ ɖeɖe ko. Matrewɔwɔ nye nunana ma dome gbegblẽ. Ðeko wòsɔ kple ale si nàtsɔ avɔ nyui aɖe si ame aɖe na wò la awɔ anyigbatutunui\nNe èdzo kpo le ati dzi be yeadzo le yame abe xevi ene la, àkpɔ emetsonua. Nenema ke koe wòle ne èda le agbe nyui nɔnɔ ƒe sewo hã dzi. Esiawo dometɔ ɖeka gblɔ be: “Miatsri gbɔdɔdɔ manɔsenu” alo matrewɔwɔ.—1 Tesalonikatɔwo 4:3.\nNu kae ado tso eme ne èda se ma dzi? Biblia gblɔ be: “Ame si ƒoa eɖokui ɖe gbɔdɔdɔ manɔsenu me la le nu vɔ̃ wɔm ɖe eya ŋutɔ ƒe ŋutilã ŋu.” (1 Korintotɔwo 6:18) Aleke nya sia nye nyateƒee?\nNumekulawo kpɔe be nu siwo gbɔna la dometɔ ɖeka alo esiwo wu nenema dzɔna ɖe sɔhɛ siwo wɔa matre la dzi.\nWOXAA NU. Sɔhɛ siwo wɔ matre la dometɔ akpa gãtɔ gblɔ emegbe be nu si yewowɔ la va ve yewo vevie.\nWOMEGAKANA ÐE WO NƆEWO DZI O. Ne wodɔ wo nɔewo gbɔ vɔ la, ame eveawo dometɔ ɖe sia ɖe va nɔa eɖokui biam be: ‘Ame bubu ka gbɔe wògadɔ?’\nMƆKPƆKPƆ BUNA ÐE WO. Nyɔnuvi geɖewo dia ame si akpɔ wo ta, ke menye ame si azã wo o. Ŋutsuvi geɖewo gblɔ be nyɔnuvi siwo ɖe asi le wo ɖokuiwo ŋu na yewo ƒe nu megadzɔa dzi na yewo ale o.\nNya vevitɔ: Ne mèkpɔ ɖe srɔ̃ haɖe o, gake nèdɔ kple ame aɖe, si fia be èwɔ matre la, ke èɖe ɖokuiwò dzi kpɔtɔ esi nètsɔ nu xɔasi aɖe si le asiwò la da kaɖigbegbe alo gblẽ edome. (Romatɔwo 1:24) Wò ŋutilã xɔ asi ŋutɔ eya ta mègatsɔe da kaɖigbegbe o.\nÐee fia be ŋutete le ye si be yeatsri “gbɔdɔdɔ manɔsenu.” (1 Tesalonikatɔwo 4:3) Ekema ne èva ɖe srɔ̃ emegbe la, àte ŋu akpɔ gome le gbɔdɔdɔ me faa. Àse vivi nɛ bliboe. Àvo tso dzimaɖitsitsi, nuxaxa kple dediemanɔmanɔ siwo tsoa matrewɔwɔ, si fia gbɔdɔdɔ do ŋgɔ na srɔ̃ɖeɖe, me la si me.—Lododowo 7:22, 23; 1 Korintotɔwo 7:3.\nÐe ame si lɔ̃ wò ŋutɔŋutɔ ade wo ŋutilã kple seselelãme afɔku mea?\nÐe ame si tsɔa ɖe le eme na wò vevie la aƒoe ɖe nuwò be nàwɔ nu si agblẽ wò kple Mawu domea?—Hebritɔwo 13:4.\nŊutsuvi geɖewo gblɔ be yewomaɖe nyɔnuvi siwo gbɔ yewodɔ la gbeɖe o. Nu ka tae? Elabe wodi ame si nɔa agbe dzadzɛ!\nÐe esia wɔ nuku na wò alo na dzi ku wò gɔ̃ hã? Ke ɖo ŋku esia dzi: Wodoa vivi ɖe sɔhɛ siwo mekpɔ xɔ ƒe blaeve o ƒe gbɔdɔdɔ ŋu le filmwo kple televisiondziwɔnawo me eye wonana wòdzena abe modzakaɖenu si megblẽa naneke le ame ŋu o alo lɔlɔ̃ vavã gɔ̃ hã ene.\nGake mègana woaflu wò o! Ame siwo di be yewoable wò adɔ gbɔwò la nye ɖokuitɔdilawo.—1 Korintotɔwo 13:4, 5.\nNe èle gbeɖoɖoɖi me kple nyɔnuvi aɖe la, bia ɖokuiwò be, ‘Ðe metsɔa ɖe le eme nɛ ŋutɔŋutɔa?’ Ne àɖo eŋu be ɛ̃ la, aleke nàɖe esia afia nyuie? Esia bia be ŋutete nanɔ asiwò nàwɔ ɖe Mawu ƒe sewo dzi, nunya nanɔ asiwò nàƒo asa na nɔnɔme siwo ate ŋu ade mi afɔku me eye lɔlɔ̃ naʋã wò nàdi nyɔnuvi si nye wò velia ƒe nyonyo.\nNe nɔnɔme siawo le asiwò la, ke anɔ eme be wò velia ƒe seselelãme asɔ kple nyɔnuvi dzadzɛ si ŋkɔe nye Sulamit la tɔ. Sulamit gblɔ be: “Nye lɔlɔ̃tɔ la nye tɔnye, eye nye hã menye etɔ.” (Hawo Ƒe Ha 2:16) Kpuie ko la, agalɔ̃ wò ɖe edzi!\nNe ame aɖe di be yeaƒoe ɖe nuwò adɔ gbɔwò hegblɔ be, “Ne èlɔ̃m la, àɖe mɔ míawɔe” la, tɔ afɔ to sesĩe nàgblɔ be, “Ne èlɔ̃m la, màbia nu sia tso asinye o!”\nNe ŋutsuvie nènye la, se si akplɔ wò le nuwɔwɔ kple nyɔnuviwo gome ye nye esi: Ne màdi be dziwòlawo nakpɔ wò nàwɔ nu sia o la, ke mele be nàwɔe kura o.\nNya kae nàgblɔ ne ame aɖe ƒoe ɖe nuwò be yeadɔ gbɔwò?\nNɔnɔme kawoe ana wòasesẽ na wò wu be nàgbe?\nAleke nàwɔ aƒo asa na nɔnɔme mawo?\nOdio Nu siwo woate ŋu aƒo ase ƒe kɔpiwɔwɔ ƒe tiatiawo Nya 10 Siwo Sɔhɛwo Biana Ƒe Ŋuɖoɖowo\nAle Si Nàɖe Wò Dzixɔse Ku Ðe Gbɔdɔdɔ Ŋu Me


Xexemeʋa Gbãtɔ: Aʋawɔwɔ Si Trɔ Xexea\nGBE BUBU Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Maltese Maya Mizo Moore Myanmar Nepali Ngabere Norwegian Nyaneka Nzema Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Uzbek Vietnamese Wayuunaiki Xhosa Yoruba Zande Zulu\nƑe alafa ɖeka ye nye esi va yi la, ɖekakpui miliɔn geɖe gblẽ woƒe aƒe siwo me dziɖeɖi nɔ la ɖi heyi aʋagbedzi. Ale si wolɔ̃ woƒe dukɔ lae ʋã wo wolɔ̃ faa yi aʋa kple dzidzɔ. Amerika vidzidzi aɖe si lɔ̃ faa yi aʋa la gblɔ le ƒe 1914 me be: “Dzi le dzɔyem ale gbegbe le ɣeyiɣi nyui siwo le ŋgɔ gbɔna ta.”\nGake eteƒe medidi hafi nuxaxa kple aɖukliɖuɖu va xɔ ɖe woƒe dzidzɔa teƒe o. Ame aɖeke menya be aʋakɔ gã nyadri mawo ava tsi aʋagbedzi ƒe geɖe le Belgium kple France o. Ɣemaɣi la, wotsɔ ŋkɔ na aʋa sia be “Aʋa Gã” la. Egbea, míeyɔnɛ be xexemeʋa gbãtɔ.\nXexemeʋa gbãtɔ nye aʋa gã vavã, elabena ame geɖe tsi eme. Le akɔntabubu aɖe nu la, ame siwo ade miliɔn 10 ye ku le aʋa la me eye ame miliɔn 20 zu nuwɔametɔwo. Vodada gã aɖewoe he esiawo katã vɛ. Europa ƒe kplɔlawo mete ŋu kpɔ dukɔwo dome nyaʋiʋliwo gbɔ o, si wɔe be wodo gã ɖe edzi va zu xexemeʋa. Ðewohĩ nu si dzi ŋɔ wue nye ale si “Aʋa Gã” la na nuwo trɔ le xexea me kura. Eye tɔtrɔ siwo wòhe vɛ la gakpɔtɔ le nu gblẽm le mía ŋu va de asi na egbea.\nVODADA SIWO NA DZI ÐE LE AMEWO ƑO\nNuwo ŋu mabumabu nyuie ye he xexemeʋa gbãtɔ vɛ. Numekugbalẽ aɖe ɖe nu me be, ale si Europa ƒe kplɔlawo wɔ nui “le ƒe 1914 ƒe dzomeŋɔli nyui ma me la nɔ abe ame siwo alɔ̃ bla ŋku na siwo le ya mum sagasaga va do ɖe to kɔkɔ aɖe kɔgo evɔ womenya afɔku si le wo ŋgɔ o la ene.”—The Fall of the Dynasties—The Collapse of the Old Order 1905-1922.\nKwasiɖa ʋɛ aɖewo megbe esime wowu Austriatɔwo ƒe fiavia la, Europa dukɔ sesẽwo katã kpe aʋa si womedi hafi o. Esi aʋa la fe ati eye wobia Germanytɔwo ƒe dudɔnunɔlagã le ŋkeke ʋɛ aɖewo megbe be, “Nu kae he nu siawo katã vɛ?” hã la, eɖo eŋu nublanuitɔe be: “Ame aɖeke menya o lo.”\nDziɖuɖumegã siwo wɔ nyametsotso siwo he aʋaa vɛ la menya nu si gbegbe wòagblẽ o. Gake eteƒe medidi hafi emetsonuawo va ɖi ɖe asrafoawo le aʋagbea dzi o. Wova kpɔe be ŋugbe si dziɖuɖumegãwo do na yewo la meva eme o, subɔsubɔhakplɔlawo ble yewo, eye aʋafiawo kplɔ yewo trae. Le mɔ ka nu?\nWova kpɔe be ŋugbe si dziɖuɖumegãwo do na yewo la meva eme o, subɔsubɔhakplɔlawo ble yewo, eye aʋafiawo kplɔ yewo trae\nDziɖuɖumegãwo do ŋugbe be aʋa la ahe xexe yeye si me agbea ade ame dzi le wu la vɛ. Germanytɔwo ƒe dudɔnunɔlagã gblɔ be: “Míele aʋa wɔm be míaƒe dɔwɔɖuiwo nakpɔ dzidzedze le ŋutifafa me, be dziɖeɖi si míekpɔ tsã nazu míaƒe domenyinu, eye etsɔme nanyo na mí.” Amerika Dukplɔla Woodrow Wilson ƒe nya si wògblɔ tsɔ de dzi ƒo na amewo be aʋa la “ana nɔnɔmeawo nasɔ nyuie be demokrasi naxɔ aƒe ɖi” la va zu nya si tsi amewo nu. Eye le Britain (Grande-Bretagne) la, amewo susu be aʋa la nye “aʋa si atsi aʋawɔwɔwo nu.” Gake wo katã woda ƒu.\nSubɔsubɔhakplɔlawo de dzi ƒo na amewo vevie be woawɔ aʋa la. Nyadzɔdzɔgbalẽ aɖe gblɔ be: “Ame siwo wòle be woafia Mawu ƒe nyaa amewo la de dzi ƒo na wo be woayi aʋa. Aʋa sia si ŋu dukɔ blibowo kpe asi ɖo la wɔe be fuléle va keke ta.” (The Columbia History of the World) Eye subɔsubɔhakplɔla siwo wòle be woatsi fulélea nu la boŋue ƒlɔ dzo ɖe ete. Ŋutinyagbalẽ aɖe gblɔ be: “Le esi teƒe be subɔsubɔhakplɔlawo nalé Kristotɔwo ƒe xɔsea me ɖe asi la, wova de dulɔlɔ̃ dzi boŋ. Wo dometɔ akpa gãtɔ tiae be yewoade aʋa la dzi, eye wona wòdze abe Kristotɔnyenye bia be ame nawɔ nuteƒe na eƒe dukɔa ene. Wode dzi ƒo na asrafo Kristotɔ siwo nye ha vovovoawo me tɔwo la be woawu wo nɔewo le woƒe Ðela la ƒe ŋkɔ me.”—A History of Christianity.\nAʋafiawo do ŋugbe be yewoaɖu aʋa la dzi bɔbɔe le ɣeyiɣi kpui aɖe ko me, gake meva eme nenema o. Eteƒe medidi o, asrafo siwo kpe aʋa la va kpɔe be yewole aʋa si dzi yewomate ŋu aɖu o la wɔm. Esia wɔe be asrafo miliɔn geɖewo va kpɔ wo ɖokuiwo le aʋa aɖe si ŋuti ŋutinyaŋlɔla aɖe gblɔ le be “ɖewohĩ dzigbagbã kple vevesese manyagblɔ si gbegbe teƒe ame gbogbo mawo kpɔ la medzɔ kpɔ o” la me. Togbɔ be amewo ku nenema gbegbe hã la, aʋafiawo gayi edzi nɔ asrafoawo dɔm ɖe aʋa la ŋgɔ togbɔ be wotsɔ gaviwo xe mɔ na wo eye tu siwo wodana trena ɖe enu la nɔ wo lɔm hã. Eya ta mewɔ nuku o be, asrafo geɖewo va gbe toɖoɖo aʋafiawo mlɔeba.\nAleke xexemeʋa gbãtɔ kpɔ ŋusẽ ɖe amewo dzi? Ŋutinyagbalẽ aɖe gbugbɔ asrafo aɖe si hã de aʋaa gbɔ ƒe numenyawo gblɔ be: “Aʋaa . . . trɔ dzidzime blibo aɖe ƒe nuŋububu kple nɔnɔmewo.” Le nyateƒe me la, aʋa sia na be fiaɖuƒe blibowo nu yi. Aʋa ma nye aʋa dziŋɔ siwo va kplɔe ɖo la ƒe gɔmedzedze ko, eye esia wɔe be ƒe alafa ma va zu esi me wokɔ ʋu ɖi le wu le ameƒomea ƒe ŋutinya katã me. Eyome la, dziɖuɖuwo mumu ƒu anyi kple aglãdzedze ɖe dziɖuɖuwo ŋu va xɔ aƒe ɖi.\nNu ka tae aʋa la na nu sia nu trɔ? Nudogoɖenunu dzro aɖe koe wònyea? Ðe nyabiase siawo ƒe ŋuɖoɖowo nyanya akpe ɖe mía ŋu míanya ale si etsɔme ava nɔ na mía?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ February 2014 | Aʋawɔwɔ Si Trɔ Xexea


3 Mose 19 - Holy Bible [Ewe Bible 1913] - (3Mo 19)\nEye Yehowa ƒo nu kple Mose bena:\nƑo nu kple Israel ƒe ha blibo la, eye nagblɔ na wo bena: Ame kɔkɔewo mianye, elabena nye Yehowa, mia Mawu la, mele kɔkɔe.\nAmesiame nayɔ dada kple fofoa, eye miaɖo ŋku nye dzudzɔgbewo dzi. Nyee nye Yehowa, mia Mawu!\nMigayi legbawo gbɔ o, eye migakɔ mawuwo na mia ɖokui o. Nyee nye Yehowa, mia Mawu!\nNe miesa akpedavɔ na Yehowa la, miwɔe ale be, miadze eŋu.\nMiaɖui le gbesigbe miewui kple ŋkeke, si dze eyome dzi; ke woatɔ dzo esi tsi anyi vaseɖe ŋkeke etɔ̃agbe.\nKe ne woɖui le ŋkeke etɔ̃agbe la, ezu ŋunyɔnu, eye womaxɔe o.\nAmesi ɖui la, eƒe vodada le edzi, elabena egblẽ kɔ ɖo na Yehowa ƒe nu kɔkɔe la, eye woatsrɔ̃ ame la ɖa le eƒe dukɔ me viwo dome.\nNe mieŋe nukuwo le miaƒe agble me la, ekema megaŋe wo vaseɖe boto ke o, eye megafɔ nusiwo dudu la o.\nMegaxa wò weingblemenuwo ƒiaƒiaƒia o, eye megafɔ tsetse, siwo dudu ɖe anyi hã o: ke boŋ gblẽ wo ɖi na ame dahewo kple amedzrowo. Nyee nye Yehowa, mia Mawu!\nMigafi fi o, migasẽ nu o, eye amea ɖeke megable nɔvia o.\nMigaka aʋatso yɔ nye ŋkɔ ta nui o, bena nagaƒo ɖi wò Mawu ƒe ŋkɔ o. Nyee nye Yehowa!\nMegate hawòvi ɖe anyi o, eye megada adzoe o. Megana agbatedɔwɔla ƒe fetu natsi gbɔwò ŋu nake ɖe edzi o.\nMegaɖe alɔme le mumuitɔ ŋu o, eye megada nu ɖe ŋkuagbãtɔ ŋgɔ, be wòakli o, ke boŋ vɔ̃ wò Mawu la. Nyee nye Yehowa!\nMegalé nɔviwò ɖe do me o, ke boŋ gbe nya nɛ, ne magana nahe nuvɔ̃ ava ɖokuiwò dzi o.\nMegawɔ wɔɖenui o, eye megalé dɔmedzoe, si wò dukɔ me viwo do na wò la, ɖi o; ke boŋ nalɔ̃ hawòvi abe ɖokuiwò ene. Nyee nye Yehowa!\nMilé ŋku ɖe nye ɖoɖoawo ŋu. Megana wò lã ƒomevi vovovowo natsaka ayɔ asi wo nɔewo o; megaƒã nuku ƒomevi vovovowo ɖe wò agble me o, eye megata avɔ, si wotsɔ lãfu kple ɖeti tsaka lɔ̃e la o.\nNe ŋutsua ɖe mlɔ nyɔnua ɖe gbɔ, eye wòɖe asi eŋu, eye nyɔnu la nye kosi, si womexɔ kple ga o, eye womèna ablɔɖee hã o, gake wotsɔe na ŋutsua ɖe la, ekema tohehe dze nya la me; gake womawu wo o, elabena womèna ablɔɖee o.\nŊutsu la natsɔ agbo ɖeka ava Mawu ƒe agbadɔ la nu, woawɔ fɔɖivɔsae.\nEye nunɔla natsɔ fɔɖivɔsagbo lã alé avu nɛ le Yehowa ŋku me, le eƒe nuvɔ̃, si wòwɔ la ta; ekema woatsɔ eƒe nuvɔ̃, si wòwɔ la, akee.\nNe mieva anyigba la dzi, eye mieɖo ati vovovowo, siwo ƒe tsetse woɖuna la, ekema mibu woƒe tsetse abe bolobolotɔwo ene. Ƒe atɔ̃ sɔŋ miabu wo abe bolobolotɔwo ene, eye miaɖu wo o.\nLe ƒe enelia me la woƒe tsetsewo katã ŋu ko, bena woatso akafu Yehowa.\nKe le ƒe atɔ̃lia me miekpɔ mɔ aɖu woƒe tsetsewo, bena woatse ɖe dzi na mi geɖe. Nyee nye Yehowa, mia Mawu!\nMigatso ako o, eye megafɔ wò ge dzi o.\nMegagblẽ viwònyɔnu, eye naɖoe ɖe ahasigbe o, bena anyigba la nagazu gbolonyigba, eye ŋukpenanuwo nanɔ edzi o.\nMiɖo ŋku nye dzudzɔgbewo dzi, eye vɔvɔ̃ nanɔ nye kɔkɔeƒe la ŋu na mi. Nyee nye Yehowa!\nAmegã ta ɣi ŋku me nanɔ tsitre ɖo, eye bu amegã ɖeɖi la, eye navɔ̃ wò Mawu la. Nyee nye Yehowa!\nNe amedzroa ɖe dze gbɔwò le wò anyigba dzi la, migatee ɖe anyi o.\nAmedzro nanɔ mia gbɔ abe duamevi ene, eye nalɔ̃e abe ɖokuiwò ene; elabena miawo hã míenye amedzrowo kpɔ le Egipte-nyigba dzi. Nyee nye Yehowa, mia Mawu!\nMigawɔ apasa le ʋɔnudɔdrɔ̃ me o, eye migaba ame le dzidzeka, nudanu kple nudonui me o.\nNudanu nyui kple nudakpe nyuiwo, efa blibo kple hin blibo nanɔ mia si. Nyee nye Yehowa, mia Mawu, si kplɔ mi tso Egipte-nyigba dzi.\nEyata milé ŋku ɖe nye ɖoɖoawo katã kple nye seawo katã ŋu, eye miawɔ wo dzi. Nyee nye Yehowa!\n3 Mose 19:1\n3 Mose 19:2\n3 Mose 19:3\n3 Mose 19:4\n3 Mose 19:5\n3 Mose 19:6\n3 Mose 19:7\n3 Mose 19:8\n3 Mose 19:9\n3 Mose 19:10\n3 Mose 19:12\n3 Mose 19:13\n3 Mose 19:14\n3 Mose 19:17\n3 Mose 19:19\n3 Mose 19:20\n3 Mose 19:21\n3 Mose 19:22\n3 Mose 19:23\n3 Mose 19:24\n3 Mose 19:25\n3 Mose 19:27\n3 Mose 19:30\n3 Mose 19:32\n3 Mose 19:33\n3 Mose 19:35\n3 Mose 19:36\n3 Mose 19:37


Biblica® Se aɖeke mebla Biblia zazã o Agbenya La™ Kronika 2 1\nSalomo bia nunya\n1 Solomo, David ƒe vi li ke eɖokui sesĩe ɖe eƒe fiaɖuɖu la me elabena Yehowa, eƒe Mawu la li kplii eye wòna eƒe ŋkɔ de dzi ŋutɔ.\n2 Tete Solomo ƒo nu na Israel blibo la, na asrafo akpewo kple asrafo alafawo dzi kpɔlawo, ʋɔnudrɔ̃lawo kple kplɔlawo katã le Israel kple ƒometatɔwo 3 eye Solomo kple ameha blibo la yi vɔsaƒe si le Gibeon. Mawu ƒe agbadɔ si Mose, Yehowa ƒe dɔla tu le gbedzi la nɔ afi ma. 4 Fia David va tu agbadɔ aɖe emegbe ɖe Yerusalem na Yehowa ƒe nubablaɖaka la eye wòtsɔe tso Kiriat Yearim va afi si wòdzra ɖo ɖi nɛ. 5 Ke akɔblivɔsamlekpui si Bezalel, Uri ƒe viŋutsu, ame si nye Hur ƒe viŋutsu wɔ la nɔ Gibeon le Yehowa ƒe agbadɔ la ƒe ŋgɔgbe ale Solomo kple ameawo bia eta le afi ma. 6 Solomo yi akɔblivɔsamlekpui la gbɔ le Yehowa ŋkume le agbadɔ la me eye wòsa numevɔ akpe ɖeka ɖe edzi.\n7 Le zã ma me la, Mawu ɖe eɖokui fia Solomo eye wògblɔ nɛ be, “Bia nu sia nu si dze ŋuwò la eye matsɔe ana wò!”\n8 Solomo ɖo eŋu be, “Oo Mawu, ève fofonye, David nu ŋutɔ eye azɔ la, ètsɔ fiaɖuƒe la nam. 9 Esia koe nye nu si mehiã elabena èwɔ ŋugbe si nèdo na fofonye, David la dzi eye nètsɔm ɖo Fiae ɖe dukɔ si me viwo sɔ gbɔ abe anyigbadzike ene la dzi! 10 Azɔ la, na nunya kple sidzedzem be maɖu nye amewo dzi nyuie elabena ame ka ate ŋu aɖu dukɔ gã sia tɔgbi abe wò dukɔ la ene dzi le eɖokui si?”\n11 Mawu ɖo eŋu be, “Esi wò didi gãtɔe nye be yeakpe ɖe yeƒe amewo ŋu eye mèbia kesinɔnuwo kple bubu na ɖokuiwò o, mèbia be maƒo fi de yeƒe futɔwo o eye mèbia agbe didi na ɖokuiwò o, ke boŋ èbia nunya kple sidzedze be, yeakplɔ yeƒe amewo nyuie ta la, 12 matsɔ nunya kple sidzedze si nèbia la na wò! Hekpe ɖe esiawo ŋu la, matsɔ kesinɔnuwo, ga kple bubu si tɔgbi nyemena fia aɖeke kpɔ haɖe o la, na wò! Gawu la, fia gã sia tɔgbi aɖeke maganɔ anyi akpɔ gbeɖe le xexe blibo la me o!”\n13 Azɔ la, Solomo dzo le agbadɔ la me, eɖi tso togbɛ la dzi le Gibeon heyi Yerusalem be yeaɖu Israel dzi.\n14 Eƒo tasiaɖam akpe ɖeka alafa ene (1,400) kple sɔdola akpe wuieve (12,000) nu ƒu be woadzɔ du siwo me tasiaɖamwo le la ŋu, togbɔ be woda ɖewo ɖe fia la gbɔ le Yerusalem hã. 15 Le Fia Solomo ƒe fiaɖuɣi la, klosalo kple sika bɔ ɖe Yerusalem abe ale si kpewo nɔa mɔ dzi ene eye wowɔa sedati ŋu dɔ abe ale si wowɔa gboti si bɔ fũu la ŋu dɔ ene. 16 Solomo dɔ sɔsitsalawo ɖe Egipte kple Kue be woaƒle sɔhawo vɛ. Fia la ƒe asitsalawo ƒlea wo tso Kue. 17 Wodɔ tasiaɖam tso Egipte esi ƒe asie nye klosaloga kilogram adre kple sɔ si ƒe asie nye, klosaloga kilogram ɖeka kple afã. Woawo hã dzraa wo na dutafiawo, ame siwo nye Hititɔwo kple Aramtɔwo ƒe fiawo.


Bubutɔ Kpodo De Kpe Do Hena Ŋkuυuυui Sukuxɔ Tutu Ɖe Tanyigbe - Volta Online\nby Volta Online May 14, 2018 May 15, 2018 014823\nBubutɔ Benjamin Kpodo, Sewɔƒemenɔla na Ho Titina Ametsa-nutoa, de abi anyigba ŋu hena ŋkuυuυui sukuxɔ, xɔ ɖeka xɔ ade aɖe tutu ɖe Tanyigbe le Ho nutoa me, le Fiɖa, dziŋu atɔlia ƒe ŋkeke wuiɖekɛa gbe le ƒe sia me.\nSukuxɔ ƒe anyimanɔmanɔ nye nane si doa nuƒo na Tanyigbe Anyigbe gɔmedze Sukua si wɔe be, nufiafia kple nusɔsrɔ yia dzi le nɔnɔme madeamedziwo me si nu gblem vevie le ɖeviawo ƒe dodokpɔmetsonuwo ŋu. Ke ame geɖe mɔ kpɔm be nenye be wowu xɔtutuawo ŋu la nuwo atrɔ ade ame dzi.\nSukuxɔ si woatu si ŋu sukutatɔ ƒe ɔfis, amedeƒe, agbalẽxlẽƒe kple suku-nuzazãwo dzraɖoƒe akpe ɖoa, ƒe home ade Ghana cedi 525,000 alebe LISIT Company Limited dɔwɔƒeae akpɔ dɔa dzi eye mɔkpɔkpɔe nye be, dɔwɔna awu nu le ɣleti asiekɛ megbe.\nSewɔƒemenɔla de dzesie le eƒe gbedasi si wòna le wɔna me be, togbɔ be ye naa nu vevi geɖe sukuwo le nutoame hena woƒe nusɔsrɔ̃kple nufiafiãhã, woƒe dodokpɔmetsonuwo mele ame dzi dem o, si na be yeɖo be yeatu ŋkuυuυui sukuxɔ siawo tɔgbi be wòado ŋuse nufialawo kple sukuviwo be woagbugbɔ agblã ɖe woƒe dɔdeasiwo ŋu.\nEɖe eme be hafi agbalēsrɔnyawo natsɔ afɔ nyuie le nutoa mea, ehia be yewoatrɔ asi le sukuawo ƒe nuzazãwo ŋu woanye ŋkuυuυuitɔwo bena sukuviawo ƒe dzi nadze eme ɖe agbalẽsɔsrɔ̃ŋuti abe alesi wòle le dugãme sukuwo me ene.\nAƒetɔ Kpodo be yeƒe agbowo le υuυu ɖi na fiawo kple nufialawo sia be yewoade ŋugblẽ tso agbalẽsrɔnyawo tutuɖo ŋu le nutoa me. Eyi dzi heƒoe ɖe dzilawo ŋu be woawɔ woƒe dɔdasiwo nyuie be woviwo natsi azu ame-wɔnuteƒewo na dukɔa le etsɔ me.\nLe Aƒetɔ Kpodo si nye Tanyigbe vidzidzi ƒe wɔna me yiyi mea, fiawo, dumeviwo kple nufialawo do ɖe eŋυ le agbɔsɔsɔ me hedo dzaa nɛ.\nAƒetɔ John Teku, si xɔɖeasi dɔ wɔm abe Amugã Nutome Agbalẽsrɔnyawo Dzikpɔla enea, nɔ wɔna teƒe abe amekpekpe tɔxɛe wodometɔ ɖeka ene. Ekafu Aƒetɔ Kpodo vevie ɖe eƒe wɔƒe le agbalẽsrɔnyawo tutuɖo le nuto bliboa mea ŋuti.\nEbe sukuxɔ si tɔgbi tuge wolea, hia vevie elabe agado ŋuse nusɔsrɔ kple nufiafia ɖe edzi alebe, eƒo koko na ame siwo tsɔ ɖe le eme na agbalẽsrɔnyawoa be woado alɔ̃ sukua kple agbalẽxexlẽwo kpe ɖe nuhahiã bubuwo ŋu nenye be dɔa wu enu.


Dzitsinya Ƒe Fɔbuame—‘Klɔ Ŋunye Tso Nye Nu Vɔ̃ Me’ (Psalmo 51:2)\nDzitsinya Ƒe Fɔbuame—‘Klɔ Ŋunye Tso Nye Nu Vɔ̃ Me’\nNɔvinyɔnu aɖe si ŋkɔe nye Martha gblɔ be: “Mekpɔ dɔ yeye si na be nu va de míaƒe ƒomea dzi; ke hã, esia na meva ƒo ɖokuinye ɖe nuwɔna geɖe siwo mesɔ o me. Meva dze ŋkekenyuiwo ɖuɖu, nɔ gome kpɔm le dunyahehe nuwɔnawo me, eye mede sɔleme gɔ̃ hã. Meva dzudzɔ hadede kple Yehowa Ðasefowo hena ƒe 40 sɔŋ. Zi ale si ɣeyiɣiawo va nɔ yiyim la, zi nenemae meva nɔ sesem le ɖokuinye me be Yehowa matsɔ nye nu vɔ̃wo akem gbeɖe o, eye be nyemate ŋu atsɔe ake ɖokuinye gɔ̃ hã o. Elabena menya nyateƒea nyuie hafi tiae be maƒo ɖokuinye ɖe nuwɔna gbegblẽwo me.”\nDZITSINYA ƒe fɔbuame ate ŋu anye agba kpekpe anɔ ame dzi. Fia David gblɔ be: “Nye vodadawo kɔ gbɔ tanye; wole abe agba kpekpe si wu tsɔtsɔ nam ene.” (Psalmo 38:4) Kristotɔ aɖewo léa blanui vevie le esi wose le wo ɖokui me be Yehowa mate ŋu atsɔ yewoƒe vodadawo ake yewo o ta. (2 Korintotɔwo 2:7) Ðe nuŋububu alea sɔa? Nenye be èwɔ nu vɔ̃ gãwo gɔ̃ hã la, ɖe esia fia be evɔ na wòe nye ema, Yehowa matsɔe ake wò akpɔ gbeɖe oa? Ao, Yehowa ate ŋu atsɔe ake wò.\n“Miva Ne Míakpɔ Mía Dome Nyawo Gbɔ”\nYehowa megbea nu le nu vɔ̃ wɔla siwo trɔ dzi me gbɔ o. Le nyateƒe me la, emiãa asi wo be woatrɔ ava ye gbɔ! Le vi nudomegblẽla ƒe kpɔɖeŋu si Yesu wɔ me la, etsɔ Yehowa sɔ kple vifofo lɔ̃ame aɖe si ƒe viŋutsu gblẽ ƒomea ɖi hedzo yi ɖale agbe baɖa nɔm. Le ɣeyiɣi aɖe megbe la, viŋutsua tso nya me be yeatrɔ agbɔ va aƒe. “Esi wòle mɔ dzi ʋĩi gbɔna la, fofoa kpɔe, eye eƒe nu wɔ nublanui nɛ, ale wòƒu du yi ɖawɔ atuu nɛ hegbugbɔ nu nɛ lɔlɔ̃tɔe.” (Luka 15:11-20) Ðe wò hã nèdi be yeatrɔ ava Yehowa gbɔ, gake nèkpɔe be yekpɔtɔ le ‘adzɔge ʋĩi’ tso egbɔa? Abe vifofo si le Yesu ƒe kpɔɖeŋua me ene la, Yehowa ƒe dɔme trɔ ɖe ŋuwò. Edi vevie be yeagaxɔ wò atuu.\nKe ne èsena le ɖokuiwò be nu vɔ̃ siwo yewɔ la lolo alo sɔ gbɔ akpa be Yehowa natsɔe ake ye ɖe? Ke míeɖe kuku, de ŋugble tso Yehowa ƒe amekpekpe si le Yesaya 1:18 la ŋu kpɔ: “Yehowa be: ‘Miva ne míakpɔ mía dome nyawo gbɔ. Ne miaƒe nu vɔ̃wo biã helĩhelĩ hã la, woafu abe sno ene.’” Ɛ̃, ne míaƒe nu vɔ̃wo ɖe ɖe mía ŋu abe amadede hɛ̃ aɖee ɖe ɖe awu ɣi me hegbe ɖeɖe ene hã la, Yehowa be yeate ŋu atsɔe ake mí.\nYehowa medi be wò dzitsinya nàyi edzi anɔ fɔ bum wò o. Ke nu kae nàwɔ be Mawu ƒe tsɔtsɔke naɖe vi na wò ale be nàkpɔ gbɔdzɔe, eye dzitsinya dzadzɛ nasu asiwò? De ŋugble tso afɔ eve siwo Fia David ɖe ŋu kpɔ. Gbã, egblɔ be: “Maʋu nye dzidadawo me na Yehowa.” (Psalmo 32:5) Ðo ŋku edzi be Yehowa kpe wò xoxo be nàte ɖe ye ŋu le gbedodoɖa me ne ‘yewoakpɔ ye kpli wò dome nyawo gbɔ.’ Wɔ ɖe amekpekpe ma dzi. Ʋu wò nu vɔ̃wo me na Yehowa eye nàgblɔ wò dzimenyawo nɛ. Nu siwo teƒe David ŋutɔ kpɔ na wògblɔ be: “[Klɔ] ŋunye tso nye nu vɔ̃ me. . . . Oo Mawu, màdo vlo dzi si gbã hetugu la o.”—Psalmo 51:2, 17.\nEvelia, David xɔ kpekpeɖeŋu tso Mawu teƒenɔla si nye nyagblɔɖila Natan gbɔ. (2 Samuel 12:13) Egbea hã, Yehowa ɖo hamemetsitsiwo le hameawo me, ame siwo xɔ hehe nyuie be woakpe ɖe nu vɔ̃ wɔla trɔdzimewo ŋu be ƒomedodo nyui nagava nɔ wo kple Yehowa dome. Ne ète ɖe hamemetsitsiwo ŋu la, woato Ŋɔŋlɔawo kple gbedodoɖa dzi afa dzi na wò, akpe ɖe ŋuwò be wò dzitsinya nadzudzɔ fɔbubu wò eye nàhaya nyuie le gbɔgbɔ me.—Yakobo 5:14-16.\nYehowa di be dzitsinya dzadzɛ nasu asiwò\n“Dzidzɔtɔe Nye Ame Si Ƒe Dzidada Wotsɔ Ke”\nMíenya be ɖewohĩ manɔ bɔbɔe na wò kura be nàʋu wò nu vɔ̃wo me na Yehowa Mawu ahate ɖe hamemetsitsiwo ŋu be woakpe ɖe ye ŋu o. Nenema tututue David hã anya se le eɖokui me. Emia nu ɖe eƒe nu vɔ̃wo dzi hena ɣeyiɣi aɖe. (Psalmo 32:3) Gake eva kpɔe emegbe be aɖe vi na ye wu ne yeʋu yeƒe nu vɔ̃wo me hewɔ ɖɔɖɔɖo siwo hiã.\nEsi David wɔ esia la, eva le dzidzɔ kpɔm azɔ, eye emae nye viɖe gãtɔ si wòkpɔ. Eŋlɔ emegbe be: “Dzidzɔtɔe nye ame si ƒe dzidada wotsɔ ke, ame si ƒe nu vɔ̃ wotsɔ ke.” (Psalmo 32:1, etenuŋɔŋlɔ) Edo gbe ɖa hã be: “Oo Yehowa, ʋu nu nam, ne nye nu naɖe gbeƒã wò kafukafu.” (Psalmo 51:15) Gbɔdzɔe si David kpɔ tso dzitsinya ƒe fɔbuame me, kple ale si Mawu ƒe tsɔtsɔke ɖe vi nɛ la ʋãe wòɖe gbeƒã na amewo tso Yehowa ŋu.\nYehowa di be dzitsinya dzadzɛ nasu wò hã asiwò. Edi be nàƒo nu tso ye kple yeƒe Fiaɖuƒea ŋu na amewo, gake menye kple dzitsinya si anɔ fɔ bum wò o, ke boŋ kple dzidzɔ si tso dzi dzadzɛ me. (Psalmo 65:1-4) Ðo ŋku eƒe amekpekpe si nye be nàna “woatutu [wò] nu vɔ̃wo ɖa, ale be [nàkpɔ] dzidzemeɣiwo tso Yehowa ŋutɔ gbɔ” la dzi.—Dɔwɔwɔwo 3:19.\nNu ma tututue dzɔ le Martha gome. Egblɔ be: “Vinyeŋutsu yi edzi nɔ Gbetakpɔxɔ kple Nyɔ! magazinewo ɖom ɖem. Vivivi la, meva di be magasubɔ Yehowa ake. Nu si sesẽ nam wu le afɔ siwo maɖe be magatrɔ agbɔ mee nye be mabia nu vɔ̃ siwo gbegbe mewɔ ƒe tsɔtsɔke. Gake mlɔeba la, mete ɖe Mawu ŋu le gbedodoɖa me hebiae be wòatsɔ nye nu vɔ̃wo akem. Ewɔ nuku nam ŋutɔ be ƒe 40 sɔŋ va yi hafi metrɔ va Yehowa gbɔ. Ale si wòdzɔ le gonyeme la nye kpeɖodzi be ne ame aɖe dzudzɔ Yehowa subɔsubɔ ƒe geɖe hã la, mɔnukpɔkpɔ ate ŋu asu esi wòagava nɔ Mawu ƒe lɔlɔ̃ la me ake.”\nThe way Jehovah dealt with sinners in the past can teach us a lot about his willingness to forgive.\nMawu si ‘Lɔ̃a Tsɔtsɔke’\nNe Mawu ɖoa ŋku nu sia nu dzi la, ke ɖe wòate ŋu atsɔ nu vɔ̃ ake ahaŋlɔe bea?


Mɔxenuwo Ðeɖe Ða le Panama\nGbetakpɔxɔ—Tata Si Míesrɔ̃na | April 15, 2006\n“PANAMA, dukɔ si te xexeame katã ƒo ƒui.” Ƒe 50 aɖewoe nye esia la, wogblɔna adegbeƒonya sia le radio dzi wɔna xɔŋkɔ aɖe me le Titina Amerika dukɔ sia me. Alea tututue ame geɖe bua dukɔ mae egbea.\nPanama le abe tɔdzisasrã ene le Dziehe kple Anyiehe Amerika dome. Gawu la, woɖe tsimɔ gã aɖe to dukɔa me, eye tɔdzisasrã ŋutɔŋutɔ si woyɔna be Amerikatɔwo ƒe Tɔdzisasrã hã to tsimɔ gã ma si woyɔ be Panama Canal la dzi. Tsimɔ sia, si nye aɖaŋudɔ gã aɖe si ma dukɔa ɖe eve la, ƒe akpa ɖeka de nu Atlantik ƒugãa me, eye eƒe akpe evelia hã de nu Pasifik ƒugãa me. Esia wɔe be tɔdziʋu siwo toa tsimɔ ma la te ŋu ɖoa xexeame ƒe akpa bubuwo le gaƒoƒo ʋɛ aɖewo ko me, le esi teƒe be woazã ŋkeke alo kwasiɖa gbogbo aɖewo le ƒu dzi hafi aɖo. Nyateƒee, Panama nye afisi wotona ɖoa xexeame ƒe akpa bubuwo kaba.\nEganye Afisi Ameƒomevi Vovovowo Le Hã\nMenye ɖekoe wotoa Panama ɖoa xexeame ƒe akpa bubuwo kaba ko o, enye teƒe si dukɔ vovovo me tɔwo kple gbe vovovo dolawo le hã. Amesiawo, kple dukɔa me vidzidziwo, na ameƒomevi vovovowo va sɔ gbɔ ɖe dukɔ dzeani sia me. Ke hã, ɖe wòanya wɔ be woato nyateƒenya vevi siwo le Mawu ƒe Nya la me dzi aƒo amesiawo siwo ƒe hadomenuwɔnawo, dekɔnuwo, dzixɔsewo, kple gbegbɔgblɔwo le vovovo la nu ƒu ɖekae, be tamesusu kple taɖodzinu ɖeka nava nɔ wo siaa?\nẼ! Apostolo Paulo ƒe nya siwo dze le Efesotɔwo 2:17, 18 ɖee fia be ƒe alafa gbãtɔ me Kristotɔwo—Yudatɔwo kple Trɔ̃subɔlawo siaa—te ŋu to Kristo ƒe tafevɔsaa dzixɔxɔse dzi wɔe nenema tututu. Paulo gblɔ be: “[Yesu va] gblɔ ŋutifafa ƒe nyanyui la fia mi amesiwo le adzɔge kple amesiwo le kpuiƒe la. Elabena eyama ke me mí kpakple eve la katã míekpɔ mɔnu le gbɔgbɔ ɖeka me [le] heyina Fofo la gbɔ.”\nNenema kee egbea la, Yehowa Ðasefo siwo le Panama la le gbeƒã ɖem “ŋutifafa ƒe nyanyui” na amesiwo tso didiƒe ŋutɔŋutɔ kple amesiwo ƒe dzixɔsewo to vovo kura na Biblia tɔ la. Ðekawɔwɔ blibo va le amesiwo te ɖe Yehowa ŋu la dome le afima. Esia wɔe be woɖo hamewo ɖe gbegbɔgblɔ vovovo ade me le Panama—woawoe nye Spaingbe, Cantongbe, Panama Tokunɔgbe, Eŋlisigbe, kple gbe eve bubu siwo wodona le dua me, siwo nye Kuna kple Ngobegbe (Guaymí). Adzɔ dzi na wò be nànya alesi gbegbɔgblɔ siawo dolawo le Yehowa subɔm ɖekae.\nMɔxenuwo Ðeɖe Ða le Comarca\nNgobegbe selawoe sɔ gbɔ wu le gbegbɔgblɔ enyi siwo Panama vidzidziwo dona la dome. Ame 170,000 kloe ye se gbe sia, eye wo dometɔ akpa gãtɔ le nuto gã aɖe si wova na ŋkɔ nyitsɔ laa be comarca, alo saɖaganyigba, me. Teƒe sia ƒe akpa gãtɔ nye tonyigba glidzaglidzawo, eye afɔmɔ koe yia afima; eƒe nuto dzeani aɖewo hã te ɖe ƒu ŋu, eye tɔdziʋu koe woate ŋu aɖo ayii. Amewo tsoa kɔƒewo ɖe tɔwo to kple ɖe ƒuta, si nana wo gbɔ ɖoɖo te ŋu nɔa bɔbɔe wu. Kɔfigble dede le towo dzi, tɔƒodede, kple agbledede ye nye dɔ si amesiwo le comarca la wɔna. Wo dometɔ geɖe dea sɔleme vovovowo. Ke hã, wo dometɔ aɖewo le subɔsubɔha aɖe si woyɔna be Mama Tata me. Ame aɖewo hã yia sukias (bokɔwo) gbɔ ne wodze dɔ, alo ne wosusu be gbɔgbɔ vɔ̃wo le fu ɖem na yewo. Togbɔ be ame geɖe doa Spaingbe hã la, gbe si amewo se wue nye Ngobegbe.\nAkro Kuku Ayi Amewo Gbɔ\nYehowa Ðasefowo kpɔe be menye ɖeko wòle vevie be yewoakpe ɖe amewo ŋu woasrɔ̃ nyateƒea ko o, ke boŋ be wòaɖo woƒe dzi gbɔ hã. Esia ate ŋu akpe ɖe ameawo ŋu woawɔ tɔtrɔ le woƒe agbenɔnɔ me wòasɔ ɖe Biblia ƒe gɔmeɖosewo nu. Eyata mɔɖela vevi siwo woɖo ɖe saɖaganyigbaa ƒe nuto enyi me la srɔ̃ Ngobegbe, eye nutoa me Ðasefo bibiwo kpe ɖe wo ŋu wose gbea nyuie.\nHame 14 ye woɖo ɖe nuto mawo me, eye ema ɖee fia be míate ŋu akpɔ mɔ be woakpe ɖe ame geɖewo ŋu. Le kpɔɖeŋu me, ƒe ʋɛ aɖewoe nye esia la, woɖo Dimas kple srɔ̃a Gisela, siwo nye mɔɖela veviwo, ɖe hame sue aɖe si ƒe gbeƒãɖelawo ade 40 la me. Hame sia le ƒutanuto si nye Tobobe me. Akro ɖoɖo edziedzi ayi Atlantik Ƒuta aɖaɖe gbeƒã na afimatɔwo menɔ bɔbɔe na wo le gɔmedzedzea me o. Dimas kple Gisela va kpɔe be togbɔ be atsiaƒua sina blewu hã la, ete ŋu dzea agbo ɣesiaɣi. Ne woku akroa tso kɔƒe ɖeka me yi evelia me la, abɔ kple dzime vea wo. Nutoa me gbe sɔsrɔ̃ hã nye kuxi bubu. Ke hã, woƒe ɖokuitsɔtsɔsavɔ kple kutrikukua ɖe vi esime ame 552 de Kristo ƒe ku ƒe Ŋkuɖodzia le ƒe 2001 me.\nKɔƒe si nye Punta Escondida hã gbɔ medidi tso Tobobe o. Ne yame ƒe nɔnɔme nyo la, gbeƒãɖela ʋɛ aɖewo kua akro tsoa afima vana kpekpe le Tobobe, eye nyatakakawo ɖee fia be woate ŋu aɖo hame yeye aɖe le kɔƒe ma me bɔbɔe. Esia ta woɖe Dimas kple Gisela yi Punta Escondida. Mede ƒe eve o, ƒuƒoƒo si le Punta Escondida la va zu hame si me gbeƒãɖela dovevienu 28 le, eye le mama dedie nu la, ame 114 va sea dutoƒonuƒo kwasiɖa sia kwasiɖa. Le ƒe 2004 me la, edzɔ dzi na hame yeye sia me tɔwo be ame 458 va Kristo ƒe ku ƒe Ŋkuɖodzia.\nNuxexlẽ Kple Nuŋɔŋlɔ Sɔsrɔ̃\nEsi dzianukwaretɔ geɖe va srɔ̃ nuxexlẽ kple nuŋɔŋlɔ la, ekpe ɖe wo ŋu woa kple Yehowa dome va le kplikplikpli wu. Aleae wònɔ le nyɔnu aɖe si ŋkɔe nye Fermina, si tso comarca nutoa me, la gome. Ðasefo dutanyanyuigblɔla siwo ɖea gbeƒã le saɖaganuto si me wòle me la kpɔe be Fiaɖuƒegbedasia doa dzidzɔ nɛ ŋutɔ. Esi wobiae be adi be yeasrɔ̃ Biblia hã la, elɔ̃. Gake eƒe kuxi enye be ese Spaingbe kple Ngobegbe, gake mete ŋu xlẽa wo alo ŋlɔa wo dometɔ aɖeke o. Dutanyanyuigblɔlawo dometɔ ɖeka ɖoe be yeazã agbalẽ si nye Srɔ̃ Nuxexlẽ Kple Nuŋɔŋlɔ atsɔ akpe ɖe eŋui. *\nNusrɔ̃vi nyui aɖee Fermina nye, edzrana ɖo ɖe nusɔsrɔ̃a ŋu, wɔa sukudɔ siwo woɖo nɛ, hesrɔ̃a nuŋɔŋlɔ le eɖokui si. Kaka ƒe ɖeka naɖo la, esrɔ̃ nu yi ŋgɔ va ɖo afisi wòate ŋu asrɔ̃ agbalẽ si nye Àte Ŋu Anye Mawu Xɔlɔ̃!* Esi wote kpekpewo wɔwɔ le kɔƒea me la, Fermina te wo dede. Gake esi ganyawo ɖea fu na eƒe ƒomea ta la, mekpɔa ʋuɖoga be woa kple viawo woade kpekpeawo ɣesiaɣi o. Esi mɔɖelawo dometɔ ɖeka se Fermina ƒe gakuxi ŋu nya la, eɖo aɖaŋu nɛ be wòanɔ awu siwo Ngobe nyɔnuwo lɔ̃a dodo la lɔ̃m anɔ dzadzram. Fermina wɔe nenema, eye togbɔ be hiahiã bubuwo le eŋu hã la, ekpɔa egbɔ be yezã ga siwo yekpɔna tsoa nudzadzraa me la ƒe akpa gãtɔ tsɔ ɖoa ʋu yia Kristotɔwo ƒe kpekpeawo. Woa kple eƒe ƒomea woʋu yi nuto bubu me fifia, eye wole ŋgɔ yim nyuie le gbɔgbɔ me. Menye nuxexlẽ kple nuŋɔŋlɔ si wova nya la koe nye dzidzɔ na wo o, edzɔa dzi na wo hã be yewova nya Yehowa.\nGbeƒã Ðeɖe na Tokunɔwo\nLe Panama la, enyea ŋukpe na ame geɖe ne tokunɔ aɖe le woƒe ƒomea me. Ɣeaɖewoɣi la, womedea tokunɔ siawo suku aɖeke o. Esi wònye esesẽna be woaɖo dze kple tokunɔwo ta la, wo dometɔ geɖe senɛ le wo ɖokui me be woɖe yewo ɖe aga.\nEyata eva dze ƒã be ehiã be woawɔ nane atsɔ akpe ɖe tokunɔwo ŋu bene woate ŋu ase nyanyuia. Nutome sue dzikpɔla aɖe de dzi ƒo na mɔɖela kple gbeƒãɖela bubu siwo lɔ̃ faa la be woasrɔ̃ Panama Tokunɔgbe. Woƒe agbagbadzedzeawo ɖe vi geɖe.\nLe ƒe 2001 ƒe nuwuwu lɔƒo la, woɖo tokunɔgbe ƒuƒoƒo aɖe le Panama City. Kpekpea delawo anɔ ame 20. Esi nɔviawo va nɔ gbea sem nyuie la, wote ŋu va nɔ gbeƒã ɖem na ame geɖe, eye zi gbãtɔe nye ema tokunɔawo “se” Biblia me nyateƒea le woƒe gbea me. Ðasefo geɖe siwo ƒe viwo nye tokunɔwo hã te kpekpeawo dede, eye wokpɔe be yewo viawo sea Biblia ƒe nufiafiawo gɔme nyuie heva tsɔa dzo ɖe nyateƒea ŋu wu. Zi geɖe la, dzilawo va srɔ̃a tokunɔgbea, si wɔnɛ be wote ŋu ɖoa dze kple wo viwo nyuie wu. Esia wɔe be dzilawo te ŋu kpe ɖe wo viwo ŋu wowɔ ŋgɔyiyi le gbɔgbɔ me, eye wokpɔe be ƒomea me tɔwo dome hã va le kplikplikpli wu. Elsa kple via Iraida ƒe ŋutinya ɖo kpe esia dzi.\nÐasefo aɖe si nɔ tokunɔgbe ƒuƒoƒoa me la se Iraida ŋkɔ, edi eyome mɔ, henae agbalẽ si nye Se Agbe ƒe Vivi le Anyigba Dzi Tegbee! * Nusiwo Iraida srɔ̃ tso xexeme yeyea ŋu le nɔnɔmetataawo me la dzɔ dzi nɛ ŋutɔ. Wote agbalẽa sɔsrɔ̃. Esi wowu agbalẽ ma sɔsrɔ̃ nu la, wodze Nukae Mawu Di tso Mía Si? gɔme.* Esi wodze agbalẽ evelia sɔsrɔ̃ gɔme la, Iraida biana dadaa be wòakpe ɖe ye ŋu yeadzra ɖo ɖe nusɔsrɔ̃a ŋu, eye be wòakpe ɖe ye ŋu yease egɔme.\nGake Elsa mese tokunɔgbe o, eye esi menye Ðasefo o ta la, menya Biblia me nyateƒea hã o. Amewo gblɔ nɛ be wòaganɔ asi wɔm na via o, ne wòasrɔ̃ nuƒoƒo. Esia wɔe be dzeɖoɖo aɖeke megava nɔ Elsa kple via dome o. Iraida ƒe biabia be ye dada nakpe ɖe ye ŋu la na dadaa bia Ðasefo aɖe be wòasrɔ̃ nu kplii. Elsa gblɔ be: “Esi wònye be nyemekpɔ Iraida wòdo vivi ɖe naneke ŋu alea gbegbe kpɔ o tae mebia be woasrɔ̃ nua kplii ɖo.” Elsa hã va te Biblia kple tokunɔgbea siaa sɔsrɔ̃. Esi Elsa va kpɔa ɣeyiɣi geɖe ɖe via ŋu ta la, wote ŋu va ɖoa dze le aƒea me nyuie. Iraida megava dzea xɔlɔ̃ amesiame ko o, eye wòte ha dede kple hamea. Elsa kple via dea Kristotɔwo ƒe kpekpewo edziedzi fifia. Elsa xɔ nyɔnyrɔ nyitsɔ laa, eye eteƒe madidi o Iraida hã axɔe. Elsa gblɔ be yeva le ye via nyam nyuie azɔ, eye be yewote ŋu ɖoa dze tso nu geɖe siwo le vevie na yewo kple evea ŋu.\nTokunɔgbe ƒuƒoƒoa va zu hame le April 2003 me, eye gbeƒãɖela siwo ade 50 ye le eme, gake amesiwo dea kpekpeawo ya sɔ gbɔ wu ema. Ne woma amesiawo ɖe akpa etɔ̃ la, akpa ɖeka nye tokunɔwo ŋutɔŋutɔ. Wole tokunɔgbe ƒuƒoƒo bubuwo ɖom ɖe dugã etɔ̃ siwo mele Panama City me o me. Togbɔ be dɔ geɖe gali woawɔ le tokunɔwo dome hã la, ɖikeke mele eme o be afɔ vevi aɖee woɖe, be wona ƒomedodo va le dzianukwaretɔ siwo nye tokunɔwo kple wo Wɔla lɔlɔ̃a, Yehowa Mawu, dome.\nNusiwo le dzɔdzɔm le Panama ƒe kpɔɖeŋu ʋɛ aɖewo koe nye esia. Togbɔ be amewo ƒe dekɔnuwo, gbegbɔgblɔwo, kple nɔnɔmewo le vovovo hã la, wo dometɔ geɖe va wɔ ɖeka le ta dem agu na Mawu vavã ɖeka kolia la. Nyateƒe si le Yehowa ƒe Nya la me te ameƒomevi vovovowo ƒo ƒui le dukɔ sia si ame geɖe buna be enye “dukɔ si te xexeame katã ƒo ƒui” la me.—Efesotɔwo 4:4.\n^ mm. 15 Yehowa Ðasefowoe tae.\n^ mm. 21 Yehowa Ðasefowoe ta wo.\n[Anyigbatata siwo le axa 8]\nKuna nyɔnuwo lé avɔ lɔlɔ̃ ɖe asi\nDutanyanyuigblɔla aɖe le gbeƒã ɖem na Ngobe nyɔnu aɖe\nÐasefo siwo tso Ngobe le akro ɖom ayi ŋkeke ɖeka takpekpe aɖe\nBiblia me nyateƒea te dekɔnu kple gbegbɔgblɔ vovovo me tɔwo ƒo ƒui\nWole “Gbetakpɔxɔ” srɔ̃m le Tokunɔgbe me\nElsa ɖoa dze nyuie kple via, Iraida\n[Afisi míexɔ mɔɖeɖe tso]\nMeli la kple Kuna nyɔnuwo: © William Floyd Holdman/Index Stock Imagery; kɔƒe: © Timothy O’Keefe/Index Stock Imagery\nMieɖoa Dze Nyuiea?\nNu Vevi Siwo Akpe Ðe Ŋuwò Nàɖo Dze Kple Srɔ̃wò\nAlekee Nàwɔ Nyametsotsowo Wòasɔ Kple Mawu ƒe Didi?\nMelito si Tso Sardes Biblia me Nyateƒea Taʋlila Yea?\n“Meli Kpli Mi”\nAgbe Neɖo Miaƒe Asiwo Me\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 15, 2006\nGBETAKPƆXƆ—TATA SI MÍESRƆ̃NA April 15, 2006


Ðe Yehowa Tsɔ Ðe Le Eme Na Wò Vavã? | Te Ðe Mawu Ŋu\nGBE BUBU Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Lingala Lithuanian Luo Malagasy Myanmar Ngabere Norwegian Nzema Papiamento (Curaçao) Persian Polish Portuguese Punjabi Quechua (Bolivia) Rarotongan Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Telugu Thai Tigrinya Tsonga Turkish Twi Ukrainian Vietnamese Xhosa Yoruba Zulu\nÐe Yehowa Tsɔ Ðe Le Eme Na Wò Vavã?\n“Ale si mesena le ɖokuinye me be nyemele ɖeke me o lae nye kuxi gãtɔ kekeake si dzi mele agbagba dzem be maɖu.” Aleae nyɔnu aɖe si bu be susu aɖeke meli si tae Yehowa atsɔ ɖe le eme na ye o la gblɔ. Ðe wò hã èsena le ɖokuiwò me nenema? Ne nenemae la, ɖewohĩ àbia be, ‘Ðe Yehowa tsɔa ɖe le eme na esubɔlawo dometɔ ɖe sia ɖe vavã?’ Ŋuɖoɖoae nye ɛ̃! Míekpɔ kpeɖodzi si ɖee fia be Yehowa tsɔa ɖe le eme na esubɔla ɖe sia ɖe la le Yesu ƒe nyawo me.—Xlẽ Yohanes 6:44.\nNya kae Yesu, ame si nya Yehowa ƒe amenyenye kple eƒe lɔlɔ̃nu nyuie wu ame bubu ɖe sia ɖe la gblɔ? (Luka 10:22) Yesu gblɔ be: “Ame aɖeke mate ŋu ava gbɔnye o, negbe ɖe Fofo la, ame si dɔm ɖa la, hee vae.” Eya ta míate ŋu ava zu Kristo yomedzelawo kple Yehowa, mía Fofo si le dziƒo la subɔlawo o, negbe ɖe Yehowa ŋutɔ he mí va eɖokui gbɔ. (2 Tesalonikatɔwo 2:13) Ne míese nu si Yesu wɔnɛ gɔme la, ekema eƒe nyawo ana kpeɖodzi sẽŋu mí be Mawu tsɔ ɖe le eme na mí abe ame ɖekaɖekawo ene.\nNu kae nya si Yesu gblɔ be Yehowa hea mí vɛ la fia? Wozãa Helagbe me nya si gɔme woɖe be “hee” la na ɖɔ si me tɔmelãwo le la hehe hã. (Yohanes 21:6, 11) Ðe Yehowa hea mí akpasesẽtɔe heƒonɛ ɖe mía nu be míasubɔ yea? Ao. Yehowa na tiatiawɔblɔɖe mí, eya ta meʋua míaƒe dzi akpasesẽtɔe o. (5 Mose 30:19, 20) Agbalẽnyala aɖe ɖe eme ale: “Asiléƒe mele ame ƒe dzi ƒe ʋɔtru ŋu woate ŋu ʋui tso gota o. Ele be woaʋui tso eme.” Yehowa dzroa ame biliɔn geɖe siwo le xexe sia me la ƒe dziwo me kpɔ be yeakpɔe ɖa be ame kawo ƒe dzie ku ɖe ye ŋu hã. (1 Kronika 28:9) Ne ekpɔ ame aɖe si ƒe dzi ku ɖe eŋu la, ewɔa nu ɖe eŋu lɔlɔ̃tɔe. Aleke wòwɔa esiae?\nYehowa ʋãa ame si “si dzi ƒe nɔnɔme nyui le” la ƒe dzi lɔlɔ̃tɔe. (Dɔwɔwɔwo 13:48) Yehowa wɔa esia to mɔ eve dzi—etoa nya nyui ŋuti gbedeasi si le Biblia me, si ɖoa mía dometɔ ɖe sia ɖe gbɔ, kpakple eƒe gbɔgbɔ kɔkɔea dzi. Ne Yehowa de dzesii be ame aɖe ƒe dzi xɔ Biblia me nyateƒea la, ezãa eƒe gbɔgbɔa tsɔ kpena ɖe amea ŋu be wòase nyateƒea gɔme ahanɔ agbe ɖe enu. (1 Korintotɔwo 2:11, 12) Mawu ƒe kpekpeɖeŋu manɔmee la, míate ŋu ava zu Yesu yomedzela vavãwo kple Yehowa subɔla dovevienuwo o.\n“Asiléƒe mele ame ƒe dzi ƒe ʋɔtru ŋu woate ŋu ʋui tso gota o. Ele be woaʋui tso eme”\nAzɔ nufiame kae le nya si Yesu gblɔ tso Yehowa Mawu ŋu le Yohanes 6:44 la me na mí? Nu si tae Yehowa hea amewo ɖoe nye be, ekpɔa nu nyui aɖe le woƒe dzi me eye wòtsɔa ɖe le eme na wo dometɔ ɖe sia ɖe. Esi nyɔnu si ŋu míeƒo nu tsoe le gɔmedzedzea me la se nyateƒe lédziname sia gɔme la, efa akɔ nɛ. Egblɔ be: “Mɔnukpɔkpɔ gãtɔ kekeakee wònye be ame nazu Yehowa subɔla. Eye esi wònye be Yehowa tiam be manye ye subɔla ta la, efia be mexɔ asi le eŋkume.” Ke wò ya ɖe? Esi nènyae be Yehowa tsɔa ɖe le eme na esubɔlawo dometɔ ɖe sia ɖe la, ɖe esia ʋã wò nèdi be yeate ɖe eŋua?\nBiblia ƒe akpa si míade dzi ƒo na wò be nàxlẽ le May me\nLuka 22-24–Yohanes 1-16


GBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Basque Bislama Catalan Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Fante Finnish Franse Ga Galician Georgian German Greek Greenlandic Haitian Creole Hausa Hebrew Hungarian Igbo Iloko Indonesian Italian Japanese Kazakh Kinyarwanda Kirghiz Kirundi Kongo Korean Lingala Lithuanian Luo Malagasy Malay Malayalam Mam Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norwegian Oromo Persian Polish Portuguese Portuguese (Portugal) Punjabi Romanian Russian Serbian Serbian (Roman) Shona Sinhala Slovak Slovenian Spanish Swahili Swedish Tagalog Tahitian Tajiki Tankarana Tarascan Telugu Tigrinya Tiv Tongan Turkish Turkmen Tzeltal Tzotzil Ukrainian Urdu Valencian Vezo Welsh Xhosa Yoruba Zapotec (Isthmus) Zulu\nLe ƒe 2014 me la, Yehowa Ðasefowo ƒe Dɔdzikpɔhaa na mɔfiame be woawɔ ɖoɖo yeye aɖe si dzi woato ana Biblia me gbedeasia naɖo Dziehe Amerika kple Europa ƒe dziehenuto saɖeagawo me. (Dɔwɔwɔwo 1:8) Le gɔmedzedzea me la, wotsɔ susu ɖo Alaska (Amerika), Lapland (Finland), Nunavut kple Canada ƒe Dzieheɣetoɖoƒe nuto tiatia aɖewo ko ŋu.\nƑe bla nanewoe nye esia si Yehowa Ðasefowo yina ɖaɖea gbeƒã le nuto saɖeaga siawo me. Ke hã, ɣeyiɣi kpui aɖe koe woɖea gbeƒã le nuto mawo me gadzona, eye zi geɖea, Biblia srɔ̃gbalẽwo koe womana na amewo.\nLe ɖoɖo yeye sia ya gome la, alɔdzedɔwɔƒe siwo kpɔa Yehowa Ðasefowo ƒe dɔwo dzi le dziehenuto siawo me la kpe ɣeyiɣiawo katã ƒe gbeƒãɖela (mɔɖela) siwo lɔ̃ la be woayi aɖawɔ dɔ le nuto tiatia aɖewo me ɣleti etɔ̃ ya teti. Ne ame geɖe tsɔ ɖe le Biblia me gbedeasia me le nuto aɖe me la, gbeƒãɖelawo nɔa wo gbɔ wòdidina wu, eye wowɔa dutoƒokpekpewo gɔ̃ hã le afi ma.\nGake kuxi sesẽ aɖewo dzea ŋgɔ gbeƒãɖelawo le dziehenuto siawo me. Mɔɖela eve siwo woɖo ɖe Barrow, si le Alaska, dometɔ ɖeka tso California ƒe anyiehe, eye evelia tso Georgia. Esi woyi Barrow eye vuvɔŋɔli ɖo la, vuvɔa nu sẽ ale gbegbe be yame fana miamiamia wu tsikpe gɔ̃ hã (yame ƒe fafa te ŋu ɖiɖina abe Celsius -38 sɔŋ ene)! Ke hã, ɣleti ʋɛ aɖewo le woƒe afi ma yiyi mea, wote ŋu de aƒe ɖe sia ɖe kloe me, eye wodze Biblia sɔsrɔ̃ gɔme kple ame ene; ame siawo dometɔ ɖeka ŋkɔe nye John. Wole Nuka Tututue Nye Biblia ƒe Nufiafia? gbalẽa srɔ̃m kple eya kple eƒe ahiãvi, eye eƒoa nu tso nu siwo srɔ̃m wòle ŋu na exɔlɔ̃wo kple dɔwɔhatiwo. Ezãa JW Library dɔwɔnua hã le eƒe asitelefon dzi tsɔ xlẽa gbe sia gbe mawunyakpukpuia le Ŋɔŋlɔawo Me Dzodzro Gbe Sia Gbe gbalẽvia me.\nRankin Inlet nye kɔƒedu sue aɖe le Canada ƒe nuto saɖeaga si nye Nunavut me, gake lɔrimɔ aɖeke meyi afi ma o. Eya ta mɔɖela eve ɖo yameʋu yi afi ma hedze Biblia sɔsrɔ̃ kple ame geɖe. Esi woɖe video si nye Nu Kawoe Yia Edzi Le Fiaɖuƒe Akpata Me? na ŋutsu aɖe vɔ la, ebia wo be ɣekaɣie woava tu Fiaɖuƒe Akpata ɖe yewoƒe nutoa me hã. Egblɔ kpee be, “Ne mègale afi sia hafi mietui la, mava kpekpeawo godoo.”\nMɔɖela siwo woɖo ɖe Savukoski (si le Finland), afi si lã wɔadã si nye kpagbadzoɖekɛ sɔ gbɔ le wu amewo abe zi gbɔ zi ewo ene la, ka nya ta be: “Vuvɔ nu sẽ le afi sia ŋutɔ, eye sno dzana eteƒe mekɔ o.” Gake wogblɔ be ɣeyiɣi si yewova ɖo la sɔ ŋutɔ. Nu ka tae? Woka nya ta be, “Míete ŋu kpe anyigbamamawo ɖo nyuie. Amewo ɖe sno ɖa le mɔ siwo wotona yia kɔƒeawo kple nuto saɖeagawo me la dzi, eye mɔawo nɔ nɔnɔme nyui me. Vuvɔa wɔe be míetua ame geɖewo le aƒe me.”\nAgbagba si dzem míele be míagblɔ Biblia me nyateƒea na amewo le dziehenuto saɖeaga siawo me la wɔ dɔ ɖe amewo dzi. Esi mɔɖela eve yi Alaska dugã aɖe me eye woɖe gbeƒã na dudzikpɔlaa la, eŋlɔ nya nyui aɖe tso woƒe Biblia me dzeɖoɖoa ŋu da ɖe eƒe internet dzi hahokadoƒe, eye wòtsɔ trakt si ƒe tanyae nye Nu Kae Nye Mawu Fiaɖuƒe La? si wogblẽ ɖe egbɔ la ƒe foto kpe ɖe nu si wòŋlɔ ŋu.\nLe Haines (si le Alaska) la, mɔɖela eve kpe ame siwo ade enyi va woƒe kpekpe siwo wowɔna le dua ƒe agbalẽdzraɖoƒe; emegbea, nutoa me nyadzɔdzɔgbalẽ aɖe ka nya ta be ŋutsu eve siwo tso Texas kple North Carolina wole dua me le Biblia srɔ̃m kple amewo le woawo ŋutɔ ƒe aƒewo me. Nyadzɔdzɔgbalẽa ƒo eta be: “Ne èdi be yeanya nu geɖe tso nya sia ŋu la, yi jw.org.”\nƉoe Ɖe Amewo Ɖoe Ɖe Amewo Wotsɔ Biblia Me Gbedeasia Yi Dziehenuto Saɖeagawo Me\nDumegã Siwo Le Canada Ƒe Dzigbenuto Saɖeagawo Me Da Akpe Na Yehowa Ðasefowo Ðe Biblia-Fiafiadɔ Tɔxɛ Aɖe Ta